recursal/SuperWikiNEXT-32B huggingface dataset:
《**時代**》係一套於2020年拍攝嘅香港愛國電影，以2019年6月爆發嘅反對逃犯條例修訂草案運動作背景，由楊明、莊思明、莊思敏、曹永廉、李霖恩、翟俊朗、喬寶寶同布偉傑等主演，內容講述「外國勢力」令香港社會衝突，要靠《港區國安法》令香港「恢復秩序」。電影由時代電影有限公司拍攝，江湖猛人尹國駒旗下馬來西亞上市公司 INIX 贊助。由於電影故事對《港區國安法》作明確咁樣支持，加上多名主要演員都係親中派支持者，有啲媒體同網民將電影比喻作抗日神劇、「港版《建國大業》」。

演員
--

* 楊明︰警察
* 莊思明︰見習記者
* 許芯悅
* 莊思敏

另外，曹永廉同莊思敏嘅角色係兩兄妹。

記事及爭議
-----

電影無論係主演嘅演員或劇本本身，都帶有強烈嘅親中色彩，莊思敏接受訪問時嘅時候亦話，呢個某程度上都係一種表態，另一演員曹永廉就聲稱想帶出「較正常的想法」導演翟艾頓亦同意題材較敏感，會喺人流較少嘅地方拍攝，但又話劇情唔係討論呢場運動，只係講件事點樣影響親情、友情、工作方面。拍攝期間，電影工作人員就曾經被指違反武漢肺炎限聚令但得到警察包庇，去到預告片推出，部分網民就因應題材同埋拍攝資金來自有江湖背景人仕，對呢套電影作出唔少批評。而一度聲稱嘅上映安排，亦畀戲院否認，甚至發生盜用其他人個名做導演嘅風波。

### 拍攝活動被指違反武漢肺炎限聚令

於2020年7月一次拍攝活動嘅時候，半百演員及工作人員喺招待傳媒訪問及拜神儀式嗰陣，好多人都無戴口罩，被指違反武漢肺炎限聚令，現場有路過街坊叫佢哋戴口罩，但佢哋同埋在場警察都未有理會，有網民就懷疑警察有意包庇相同政治立場嘅人。

### 許芯悅哭訴莊思明攻擊

許芯悅喺電影入面同楊明飾演情侶，拍攝嗰陣要拖手兼挨心口，但係許就指控楊明的女友莊思明場場戲都「近距離監視」，自己畀佢嘅氣場「嚇窒」，事件被報道後更有人要求許收聲。許又話好驚再被人身攻擊同詛咒，人與人之間要互相尊重，有錢唔係高人一等。其後莊思明反揶揄對方係小丑，博見報。

### 電影獲江湖人士旗下公司贊助

《立場新聞》調查發現呢度係該電影由外號「崩牙駒」嘅江湖猛人尹國駒旗下馬來西亞上市公司 INIX 贊助，而該公司其中一名獨立非執董就係近年活躍於娛樂事務、綽號「沙田Me」嘅翟浩琛。而前立法會議員，已經因為國安法被逼流亡海外嘅羅冠聰，亦喺社交媒體批評電影質素，「台前幕後完全係業餘水平，打個燈都有三重殘影」，懷疑套戲係拎嚟洗黑錢。

### 涉嫌盜用導演劉國昌名字

曾經執導《五億探長雷洛傳》嘅劉國昌，被列作呢套戲導演，但係佢其後接受訪問嘅時候，就話真正拍攝時冇參與，因為個劇本越嚟越藍，所以褪軚。佢又話，只係幫手睇過初稿，畀咗少少意見。對於自己被加名，佢就話控制唔到，感到無奈。

### 網民對預告片反應同埋上映安排

喺10月，電影發佈預告片，寫咗「9 月 7 日」上映嘅字眼，但未見該片上畫，而且亦有網民大踩質素極低、畫質差、有頭冇尾。

去到10月21號，有網民發現電影《時代》嘅 Facebook 專頁，寫咗「《時代》將於2020年11月6日起於 Cinema City 旗下各大戲院放映」，結果凌晨4點，Cinema City 就發表聲明話冇為電影《時代》安排任何放映場次，「一切其他網上的謠言和虛假訊息皆與本公司無關」。

面對聲稱嘅上映安排被否定，製作公司回覆傳媒時，就聲稱由於電影題材敏感，受到發行商、戲院同埋各方面唔同政見因由嘅阻滯。投資方會重金投資包場戲院，最終搵到合適嘅方法同渠道令電影上映。

### 導演翟俊威想憑電影入圍金像獎

蘋果日報喺2020年10月30號報道，雖然冇發行商肯接手，但翟俊威想憑呢套戲入圍金像獎，於是親自致電各戲院，仲留底聯絡電話，但係戲院商好多都擔心「賺埋都唔夠裝修費」。翟俊威本來可以選擇做社區放映，同一班藍絲圍爐取暖，但咁樣就唔符合金像獎報名資格。

睇埋
--

* 血傘 - 一套一度計劃，關於雨傘革命但無開得成嘅愛國電影

參考
--

1. 1 2 3  劉希彤. 〈《時代》社運主題中立取態睇得舒服　曹永廉：想帶出較正常的想法〉. 原先內容歸檔喺2020-07-18. 喺2020-08-10搵到.
2. 1 2  〈【無視限聚令】楊明莊思明拍維穩片聚半百人 街坊鬧爆演員冇戴口罩〉. 原著喺2020-08-18歸檔. 喺2020-08-10搵到.
3. 1 2 3  〈楊明、曹永廉等出演電影《時代》　描繪記者警察合作揭外國勢力致社會衝突〉. 原著喺2020-08-08歸檔. 喺2020-08-10搵到.
4. 1 2  黃梓恒. 〈許芯悅哭訴｜楊明女友莊思明還擊：有個小丑哄自己笑〉. 喺2020-09-23搵到.
5. ↑  〈楊明、曹永廉等演《時代》11 月 6 日上映　製作公司﹕政治理由遇阻滯　為放映重金包場〉. 原著喺2020年12月5號歸檔. 喺2020年10月21號搵到.
6. ↑  劉希彤. 〈《時代》導演艾頓首執導　承認題材敏感︰盡量到人流較少地方拍攝〉. 喺2020-09-23搵到.
7. ↑  陳栢宇. 〈許芯悅哭訴莊思明攻擊　與楊明戲中拖手惹不滿：有錢唔係大晒㗎！〉. 喺2020-09-23搵到.
8. ↑  〈撐警電影《時代》 「崩牙駒」任主席大馬上市公司贊助 「沙田me 」任獨董 | 調查報道 | 立場新聞〉. 《立場新聞 Stand News》 (英文). 原著喺2020-12-09歸檔. 喺2020-10-21搵到.
9. ↑  〈羅冠聰 Nathan Law〉. *www.facebook.com* (英文). 喺2020-10-21搵到.
10. ↑  〈獨家丨撐警片副導係前勝和坐館兒子 導演劉國昌無奈被加名：控制不到〉. 《Apple Daily 蘋果日報》 (香港中文). 原著喺2020-10-28歸檔. 喺2020-10-24搵到.
11. ↑  〈楊明、曹永廉等演《時代》11 月 6 日上映 製作公司﹕政治理由遇阻滯 為放映重金包場 | 立場報道 | 立場新聞〉. 《立場新聞 Stand News》 (英文). 原著喺2020-12-05歸檔. 喺2020-10-21搵到.
12. ↑  沈洛嘉 (2020-10-21). 〈《時代》稱黃百鳴旗下院線11月上映 Cinema City凌晨4點發文否認〉. 《香港01》 (香港中文). 喺2020-10-21搵到.
13. 1 2  〈撐警電影《時代》聲稱Cinema City上映 院商漏夜出嚴正聲明割席〉. 《Apple Daily 蘋果日報》 (香港中文). 原著喺2020-11-01歸檔. 喺2020-10-21搵到.
14. ↑  〈深藍電影《時代》導演大諗頭爭金像獎 屢洽戲院包場放映被拒〉. 《Apple Daily 蘋果日報》 (香港中文). 原著喺2020-11-06歸檔. 喺2020-10-31搵到.
**筷子基社屋**響澳門半島花地瑪堂區筷子基北街、筷子基街、飛喇士街同俾若翰街，係屬於房屋局嘅社會房屋。

背景
--

筷子基社屋第二期，由普通社屋同長者社屋兩棟大樓組成，佔地三千一百七十四平方米，建築費用係三億五千幾萬。落成後將會提供八百八十四個單位，重有三百六十六個輕型汽車同電單車位嘅公眾停車場。兩棟社屋大樓響五樓平台花園各自獨立，群樓部分三樓係托兒所、青少年同家庭綜合服務中心，四樓係殘疾人士展能同職訓復康中心，五樓面積有二千一百平方米嘅花園平台。一般社屋大樓樓高三十一層，六到三十樓係社屋單位，提供四百個單位，包括開放式、一房廳、兩房廳同三房廳單位各一百個，其中兩房廳單位面積五十平方米左右。長者社屋大樓樓高三十層，六樓係智障人士、精神病康復者輔助宿舍，七樓係長者日間中心，八到廿九樓係長者社屋單位，加埋提供四百八十四個單位，其中開放式單位有四百四十個、一房廳單位有四十四個。另外為咗方便行動唔方便嘅長者出入，各個單位大門口相對較寬，大門口設有高低兩個防盜眼，所有電掣都整響低啲嘅位，重用大掣嚟開關。譚光民話，筷子基社屋第二期落成之後，房屋局會盡快安排合資格嘅家團上樓，協助低收入家庭解決住屋困難。等候上樓嘅社屋輪候家團有五千八百八十七個。

2009年5月11號，筷子基社屋第二期響9月落成，分社屋大樓同長者大樓兩幢，加埋提供八百八十四個單位。長者大樓設有無障礙設施，包括方便輪椅人士嘅逃生斜坡，而四百八十四個長者單位都設有平安鐘同煙霧感應器，幫獨居長者提供廿四小時冇間斷嘅緊急支持。房屋局10號安排傳媒參觀筷子基社屋第二期地盤，由副局長譚光民、公共房屋事務廳長鄭錫林、技術支持處長陳華強介紹興建進度，同埋社屋單位間隔同設施。

2010年11月，筷子基社屋單位不銹鋼門工程展開，預計2011年1月完工。

2015年1月30號，筷子基重建社屋本來要響2012年底完工，不過目前工程重未搞掂，延遲足足兩年幾，七百三十七個社屋單位到而家重未落成。建設辦曾經解釋延期嘅主因係因為隔離嘅建築物殘舊，要謹慎重整地基，由於位置正正響人口密集嘅筷子基民居，重要兼顧噪音等問題，避免騷擾到居民。澳門建設辦建築職務主管馬文俊話，至於工程延遲預算要再追加幾多，建設辦都冇做回應。

意外
--

2017年5月19號晏晝四點幾，治安警同消防局接報筷子基北街快富樓十六樓一個單位發生一單懷疑自殺事件。警員同消防員接報到場，發現一個男人懷疑吊頸自殺，消防救護員立即將佢送去山頂醫院搶救，最終都係死咗。治安警察局通知司警局接手調查案件。死者屋企人話，死者2017年3月發生交通意外之後，成日失眠。19號晏晝，佢家姐出去幫佢買醫失眠嘅藥，大約四點幾返翻屋企，發現佢以一條尼龍繩綁住條頸掛響單位騎樓一條鐵通到，於是立即解佢落嚟同打電話報警。司警話死者姓李，廿五歲，澳門居民，對屍體表面進行檢查，冇發現可疑又或者可能由刑事行為引致嘅傷痕。響案發單位嗰廳到發現遺書。事件初步列做自殺個案，屍體等法醫檢驗，案件交畀調查科跟進。

2018年9月14號，朝早五點半，筷子基北街快富樓十七樓一個單位火燭，消防到場嗰陣發現火燭單位嘅窗戶已經有煙同火出來，爆門入屋發現一個七十四歲男住戶瞓左鐵閘隔離，個頭同四肢都有燒過嘅痕跡，證實當場死亡；之後火警波及到十八樓一個單位。三男兩女五個住戶響逃生期間吸入濃煙唔舒服，要送去山頂醫院。消防話，救火期間出動咗兩架雲梯車同十幾架救援車，大約廿分鐘將火救熄。消防之後繼續處理現場同淋水降溫，同時調查火燭原因，司警亦接報到場調查。火警期間快富樓社屋有大概一百八十個住戶要疏散。有住戶話，事發大廈警鐘成日誤鳴，導致大部分住戶冇第一時間反應，直到聽到疑似爆炸聲先緊急疏散。而筷子基北灣有關路段亦曾經一度封閉。

攷
-

1. 1 2  （繁體中文）筷子基社屋第二期響9月落成，澳門日報，響2009年5月11號搵到。
2. ↑  （繁體中文）筷子基社屋不銹鋼門工程快完成，澳門日報，響2010年12月18號搵到。
3. ↑  （繁體中文）澳門筷子基社屋完工有期，澳亞衛視，響2015年1月30號搵到。
4. ↑  （繁體中文）青年疑吊頸自殺亡，澳門日報，響2017年5月20號搵到。
5. ↑  （繁體中文）快富樓清晨火警 1死5傷，力報，響2018年9月14號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**中華基督教會公理書院**（英文：**CCC Kung Lee College**；簡稱：**KLC**、**公理**），又叫**公理書院（Kung Lee College，1967年 - 1999年）**，原名係**中華基督教會香港區會公理書院（Kung Lee College, The Church of Christ in China Hong Kong Council）**，係香港以前一間男女子津貼中學，由中華基督教會創立，校舍喺銅鑼灣大坑徑17號。

校史
--

1960年代，中華基督教會覺得當時嘅香港學校唔夠同教育質素未夠理想，所以想喺港島一帶創立一間學校。本身教會想嗰間學校叫「基理英文中學」，後嚟因為想紀念公理堂嘅辦學熱誠，就改名叫「公理書院」，並喺1967年9月正式開學。初期係以私立實驗中學嘅模式，仲開設咗大專部同美國幾十間大學取得連繫，以至公理書院有好多不同國籍嘅學生同老師。響1972年轉做按額資助中學，而隨住政府響1978年實施普及教育，學校接受咗政府嘅邀請，由1979年起分期轉做津貼中學，1982年正式成為政府全津貼中學。響1999年9月正式改名叫**中華基督教會公理書院**，2003年因為要搬去紅磡土瓜灣嘅新校舍而改名做**中華基督教會基道中學**，中華基督教會公理書院因而結束，共辦學36年，而原校舍就變咗做中華基督教會公理高中書院。

歷任校長
----

* 白宇登牧師（Rev. A. E. Barton，1967 - 1970）
* 丁國棟牧師（Rev. Gordon de Pree，1970 - 1971）（助理校長）
* 楊寶坤太平紳士（1971 - 1977）
* 蘇義有先生（1977 - 1992）
* 黃偉賢先生（1992 - 1997）
* 黎秀美女士（1997 - 2000）
* 周耀堅牧師（2000 - 2003）

出名舊生
----

* 葉錦添：電影美術指導，2001年奧斯卡金像獎最佳美術指導獎得主
* 孫明光：前小虎隊成員
* 潘紹聰：香港DJ、靈異電台節目主持
* 林曉峰：香港演員，而家係無綫電視男藝員（中三畢業）
* 余奉祖：知名設計師
* 張學潤：香港著名形象設計師（中三畢業）
* 焯皓：香港男歌手
* 殷櫻：香港女演員
* 洪雪盈：前香港女演員
* 陳儀馨：已故香港女演員
* 葉雅媛：資深新聞工作者
* 古少顏：香港健美運動員
* 楊浩然：民主黨中西區社區主任

參考
--

1. ↑  〈公理書院校網---新校計劃〉. 歸檔時間2003年9月7號.`{{cite web}}`: CS1 maint: bot: original URL status unknown (link)
2. ↑  "principal". *www.lochikeung.name*. 喺2020-04-27搵到.
3. ↑  "nelson.htm". *www.klcaa-concert2008.lochikeung.name*. 喺2020-04-27搵到.
搵緊第二樣意思嘅話，請睇〈**金沙**〉。
澳門金沙
**金沙**（英文：**Sands**；中文繁稱：**澳門金沙（酒店）**；英文繁稱：**Sands Macao (Hotel)**）係個金沙中國嘅架步，起喺澳門半島，響2004年5月18號開張。其中嘅主要生意為**金沙娛樂場**（英文：**Casino Sands**），博彩區域面積約為廿一萬二千平方呎；亦設五星豪華級嘅**金沙酒店**（英文：**Hotel Sands**）——客房有289間；重有餐廳、水療及文娛等設施；食肆有金沙閣、888自助餐及高雅扒房等。

糾紛
--

### 無視螢幕顯示中獎額為370萬，只肯派30萬

2010年11月13號嘅《蘋果日報》報道  

*男香港人曾炳榮話：*  

响2009年12月14號，佢喺金沙娛樂場玩加勒比海撲克，中咗累積大獎；當時巨型電子屏幕顯示，應得金額為370萬。曾興奮到即場向同枱其餘6個賭客，每人送3,000蚊。職員跟住驗牌，大概半個鐘頭之後，竟然話畀佢知，個彩池係同其他賭場連線嘅，而有個人早過佢三分鐘，喺威尼斯人娛樂場中咗獎，贏走嗮嗰筆錢，故此佢只可以拎走由頭計過嘅30萬底價獎金，以及枱面上贏到嘅4萬蚊，一共得34萬。曾認為對方呃佢，於是响隨後嗰兩個鐘頭，喺賭場內不斷就此質疑，並要求攞出證據，可惜不得要領。職員就送出貴賓卡同直升機機票，游説佢袋住先，遲啲再投訴。曾喺無奈之下簽字就範，職員連收據都唔畀張，就由後門送咗佢走。佢一直忿忿不平，响之後嘅半年，走遍澳門各大賭場，了解加勒比海撲克嘅規則……懷疑根本就冇連線呢回事，係呢間賭場棍咗佢；其他賭場嘅大獎底價為100至300萬不等，唔會得30萬咁少。曾又話，响2011年5月，喺另外一間賭場見到有人中咗620萬嘅大獎之後，賭場再開出嚟嘅大獎底價係300萬。佢向賭場投訴多次都冇用，就揾博監局，不過一直冇回音。响2010年11月12號，再去了解時，曾得知單投訴排緊隊等處理，於是向崔世安遞信（由其他職員代接），要求討回公道。佢已經得到嘅獎金，部份用咗嚟還債，其餘嘅喺奔波於香港同澳門期間已經使嗮。

*詹培忠表示：*  

博監局一定要盡快調查，認為呢種累積大獎派彩，賭場實有紀錄，應該向事主出示。

*記者指：*  

連續幾日多次聯絡澳門金沙娛樂場，截至2010年11月12號，都收唔到回覆。

### 臨派彩至發現賭客未成年，拒磅水74萬

2007年2月21號嘅《蘋果日報》報道：响2007年2月20號，三個香港人——黃姓16歲叫阿彤嘅女仔、佢姓陳嘅阿媽同佢七十多歲嘅外婆一齊喺金沙娛樂場賭錢。阿彤玩老虎機中咗個74萬嘅獎；當時佢同外婆喺埋一齊，陳女士喺第二處。跟住職員嚟到，叫阿彤畀張身份證過佢哋登記；之後話佢唔夠18歲，無獎金收，就趕走咗佢哋兩個，並打電話揾嚟陳女士，將聲稱係阿彤所用過嘅四十多個代幣交低，兼勸佢走。佢哋跟住向賭場及博監局投訴，賭場最終答應調查，並話會响72個鐘頭之後答覆。陳女士個細佬收到求助，就趕去澳門嘞。同日，記者撥輪去賭場查詢，對方話研究同調查緊呢件事，亦會諮詢公司嘅法律意見，以及根據政府博彩法處理。鄭康樂表示：多年前澳門賭場都發生過同類嘅事——有個未成年人偷偷哋竄咗入賭場玩老虎機，中咗大獎，職員打算派彩時發現佢未成年，最後以此為理由冇派彩；睇返阿彤呢單嘢，按法例規定，賭場唔賠都奈佢唔何，不過可以試下打官司，由法庭裁決；然而賭場保安亦有責任，應該查下懷疑唔夠秤嘅人啲身份證。

博監局响2007年2月23號裁決，要賭場將嗰74萬獎金派畀陳女士。雪萬龍指佢哋有調查過，又聽咗多個法律專家嘅意見，重參考埋澳門旅遊娛樂有限公司以前嘅案例，定奪阿彤係合法同冇欺詐噉樣中獎，亦考慮到法律有灰色地帶兼且有嘢唔清晰，而作出呢個決定；而陳女士帶住唔夠18歲嘅阿彤入咗賭場，代表賭場同兩母女都犯咗法——因為冇相關罰則，所以只係向金沙娛樂場作出嚴厲警告，同口頭警告兩人，重提到唔排除發出禁制令嘅可能性——例如唔准陳女士行入澳門任何賭場一排；為免事件重演，該局會盡快建議改好啲法例同建立套規範。當日稍後，賭場仍然指正喺道研究緊，暫時未決定會唔會將啲獎金派畀陳女士。

响2007年2月24號，金沙娛樂場將全筆彩金派畀陳女士。當地賭場隨即紛紛加強管制，避免再出呢種錯。傳媒之後爭相追訪阿彤，然而收穫甚微。

### 檢查壞機嘅同時，將「freegame」特別獎洗走

响2008年8月，綽號福建霖嘅江湖男猛人喺金沙娛樂場玩老虎機，多次擊中由之隨時可以贏大錢嘅特別獎「freegame」，然而個屏幕忽然之間唔妥，機械亦轉唔停。賭場職員打開架機檢查嘅同時，屏幕資料洗走哂。為此，福建霖向博監局投訴，後嚟被判輸。佢一度怒斥調查人員閉門造車，對賭客唔公平。

雜項
--

### 開幕日送泥碼謠言

由2004年5月14號或更早開始，唔知乜嘢人經幾個渠道散布謠言，話金沙娛樂場會响開幕日送泥碼，呃到好多想攞着數嘅人走過去；佢哋入咗場先至知道被棍，於是鼓噪起嚟，令到場面一片混亂。

備註
--

本文金額均為約數，並以港幣計算。「博監局」嘅全名係「博彩監察協調局」。

考據
--

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑  〈存档副本〉. 原著喺2021年6月21號歸檔. 喺2021年8月17號搵到.
12. ↑  〈存档副本〉. 原著喺2021年6月21號歸檔. 喺2021年8月17號搵到.
13. ↑  〈存档副本〉. 原著喺2018年7月14號歸檔. 喺2021年8月17號搵到.
14. ↑
15. ↑
16. ↑
17. ↑  〈存档副本〉. 原著喺2011年6月12號歸檔. 喺2021年8月17號搵到.
18. ↑
19. ↑
20. ↑
21. ↑
22. ↑
23. ↑
24. ↑

官網
--

* 澳門酒店 | 澳門金沙酒店官方網站
**無奴學派**，亦稱為「無奴派」，係喺中國古代社會研究中共同主張「中國歷史冇奴隸社會」嘅一個學派，亦係中國歷史學最重要嘅學派之一。無奴派嘅「奴」字，即係指「奴隸社會」，唔係指「奴隸」或「奴隸制」。呢個學派因學派成員有相同嘅「無奴主張」而得名。係一個「問題性學派」。呢個學派喺1980年代誕生，始創者係黃現璠。

學派代表觀點
------

* 黃現璠嘅觀點：

>  唐以前同唐末宋初，僮族嘅社會係奴隸社會抑或封建社會，定係氏族部落社會，值得提出研究。依漢族社會發展史，由氏族部落社會，經奴隸社會，入到封建社會。但社會性質嘅決定，應該根據社會生產力、經濟、政治等發展嘅實際情況而定，唔可以公式化機械嘅硬套。唐以前同唐末宋初，認為僮族社會係奴隸社會抑或封建社會，文獻上都冇記載，凈係氏族部落社會尚可由各方面材料加以推斷。 
> 
> 

>  領主制封建社會之構成，有啲喺奴隸社會崩潰之後，有啲喺氏族部落社會嘅基礎上，要睇具體嘅各個社會歷史發展情況而定，唔可以一般嘅公式化硬套。馬克思嘅經典著作，對呢啲記載好多，即喺《資本主義生產前各形態》一書已一再提及。所以，學術主張，理應百家爭鳴，唔可以隨便戴上違反馬列主義抑或唔符合社會主義發展規律嘅高帽。睇過馬克思著作嘅，首先應該認同呢點，先好討論問題。桂西土州縣喺儂智高起義前，唔係奴隸社會，而係氏族部落聯盟社會。 
> 
> 

>  三點結論：一、世界古代各國歷史發展，絕大多數都冇經過奴隸社會，直接近入封建社會，即希臘、羅馬典型奴隸社會，亦唔係一開始就直接進入奴隸社會。二、由無階級嘅社會進入有階級嘅社會，最初被壓迫剝削嘅階級係農奴，唔係奴隸。農奴嘅產生，比奴隸早。因為農奴制嘅封建社會制度，最容易同農村公社制度結合起來。農奴產生嘅條件，亦比奴隸簡單，故首先發生。三、家庭奴隸制嘅產生，亦比較容易。世界各國古史都有。一啲人成日誤會佢哋係奴隸社會，多半由此。但制度係現象，唔係本質，係一回事，達唔達到奴隸社會，又係另一回事，唔可以相提並淪。 
> 
> 

* 張廣誌嘅觀點：

>  事實上，唔經過奴隸社會，見之於廣大地區，係通例。經過奴隸社會，見諸極個別地區，係變例。以變例為通例，係以偏概全。 
> 
> 

* 胡曲園嘅觀點：

>  商、周社會中嘅奴隸數量都係好少嘅，佢哋喺生產上冇主導地位，反之，喺生產中佔主導地位嘅，係公社農民。前面講過，公社農民並唔係奴隸，既然係噉，點可以話商、周係奴隸社會呢？古代希臘喺公社解體之後，由於奴隸勞動得到高度發展，先被一啲人為做奴隸社會，但喺中國古代並唔存在呢樣嘢。 
> 
>

學派特點
----

「無奴學派」有住三個顯著特點：一爲學派代表人物中好多係地方學者；二爲學派主將中唔少係長期從事先秦史同民族史研究嘅專家；三爲學派精英中部分係長期從事師範高等教育嘅教授。

呢啲學者長期從事師範高等教育，對唔啱中國古代史客觀事實嘅「奴隸社會」嗰啲嘢，寫入歷史教科書尤爲反感，深惡痛絕呢種貽害後學嘅「偽知識」誤導一代代青年。因此，職業道德同學問操守促使佢哋紛紛挺身而出爲真理而戰。

學派代表人物
------

* 黃現璠——學派嘅始創者
* 張廣誌——「無奴主張」最重要嘅傳播者之一
* 黃偉城——「無奴主張」重要嘅傳播者之一，黃現璠嘅學生
* 黃增慶——黃現璠嘅學生
* 胡曲園
* 莫金山——「無奴主張」重要嘅傳播者之一，黃偉城同張廣誌嘅學生
* 祝中熹
* 韋文宣

影響
--

「無奴學派」形成後，家下進入21世紀最初10年，有好多史學者勇敢地放棄舊陣時嘅觀點，基本認可「中國無奴隸社會說」。好似何茲全先生放棄咗魏晉封建論，認為中國無奴隸社會。「有奴論」嘅郭沫若派四大幹將：白壽彜、楊寬、吳大琨、田昌五皆相繼轉變立場，放棄過往嘅「古史分期五種形態」定式，贊同「無奴主張」。

註
-

1. ↑  黃現璠：《廣西僮族簡史》第22頁，廣西人民出版社，1957年6月。
2. ↑  黃現璠：《土司制度在桂西》，載《僮瑤族史科學討論會論文集》第一集，1962年。
3. ↑  黃現璠：《我國民族歷史沒有奴隸社會之探討》，載《廣西師範學院學報》1979年第2-3期。
4. ↑  張廣誌：《中國古史分期討論的回顧與反思》第240頁，陜西師範大學出版社，2003年。
5. ↑  胡曲園：《從〈老子〉說到中國古代社會》，載《復旦學報》1987年第1期。

出面網頁
----

* 试论中国历史学的无奴学派
無妄卦
**無妄卦**，或者就咁叫**無妄**，係六十四卦之中嘅第廿五卦。佢上卦係乾卦，代表天，即係☰ ；下卦係震卦，代表雷，即係☳ 。所以，無妄卦就畫成䷘。為咗方便記住卦象，佢
有個名叫**天雷無妄**。

卦辭
--

元，亨，利，貞。 其匪正有眚，不利有攸往。

彖曰：無妄，剛自外來，而為主於內。動而健，剛中而應，大亨以正，天之命也。 其匪正有眚，不利有攸往。無妄之往，何之矣？ 天命不佑，行矣哉？

象曰：天下雷行，物與無妄﹔先王以茂對時育萬物。

爻辭
--

初九：無妄，往吉。

六二：不耕獲，不菑畬，則利有攸往。

六三：無妄之災，或系之牛，行人之得，邑人之災。

九四：可貞，無咎。

九五：無妄之疾，勿藥有喜。

上九：無妄，行有眚，無攸利。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
大堂
**澳門美高梅**（英文／葡文：**MGM Macau**）係間起喺澳門半島嘅五星豪華級綜合度假酒店，客房數目為585；間賭場名為**澳門美高梅娛樂場**（英文／葡文：**Casino MGM Macau**）。嗰座建築物之內重有天幕廣場、藝術品展示空間、水療中心、餐廳及酒吧7間同埋會議及場地設施。呢檔嘢响2007年12月18號開幕，原本叫做**澳門美高梅金殿**（英文：**MGM Grand Macau**），到咗2010年個名改成家陣嗰個。

爭議
--

### 以機器故障為由拒派彩991萬

《東方日報》响2014年6月19號報道：  
澳門人葉聚平响2014年4月22號，喺澳門美高梅娛樂場拉老虎機時，畫面顯示中咗彩金幾乎有991萬港幣嘅「巨獎」，然而螢幕有個圖案跟住「反彈」而𠽤住咗。佢攞唔到獎，因而先後向賭場職員同博彩監察協調局要求派彩，都得到噉係機器故障而唔算數嘅回應，後嚟揾到立法議員高天賜幫手繼續追討。美高梅曾經提出派上述金額一成畀佢嚟了事，不過葉先生覺得離譜——連本都收唔返，並冇接受。响同月18號，葉先生亦喺威尼斯人娛樂場遇到同類問題，涉事彩金有1278萬零港幣；佢喺兩處嘅落注加埋大約係四百萬。

响2014年6月19號，葉先生同高天賜，重有另外一個立法議員梁榮仔，一齊去行政長官辦公室就此事遞請願信。

响2014年7月15號嘅立法會全體大會當中，高天賜為此事以及近期其他眾多類似糾紛，提出口頭質詢。博彩監察協調局局長雪萬龍答話唔派彩係啱嘅。立法議員區錦新亦有就此批評。在場旁聽嘅葉先生對呢個回應好唔滿意，認為係偏𥘵賭場，聲言唔會放棄申訴，將會委託高天賜向經濟財政司司長譚伯源繼續追討。

响2014年7月22號，葉先生由高天賜陪同，去到行政長官候選人崔世安嘅競選辦公室，交信求助。

### 兑錯籌碼引起800萬派彩爭詏

濠博新聞响2022年3月18號報道：  
該傳媒收到消息，得知有個大陸人，响上個月於澳門美高梅娛樂場入面嘅幸運六賭檯玩時，交出面值港幣一萬嘅籌碼畀荷官唱散，由於失誤，收返嚟嘅係十個各值港幣十萬嘅籌碼；佢跟住用其中嘅四個落注兼贏咗，得到有成港幣八百萬嘅派彩……後來賭場發現出咗錯，再為此花咗好多時間去同個對方講數。記者用衣貓向美高梅詢問件事堅唔堅，以及詳情為何，收唔到回覆。

### 以機器故障為由拒派彩43萬

《蘋果日報》响2010年6月5號報道：  
响噚日，香港人蔡先生喺澳門美高梅金殿嘅賭場玩電子老虎機，到咗晏晝12點半鐘左右，由顯示屏可見中咗「jackpot」，獎金為港幣$426,300，然而畫面定住咗，佢攞唔到獎，於是求助。職員擝走佢張遊戲咭，插入職員咭，然後用鎖匙開鎖再上鎖，整兩整，部機即刻變咗顯示佢只係有1,500積分（換算成真錢微不足道），可謂見財化水。賭場堅稱噉係機器故障，唔肯派彩，蔡先生唯有向博彩監察協調局投訴。

《蘋果日報》响2010年6月15號報道：  

局方响噚日同蔡先生開會。後者指，期間對方主要問佢上述事發經過如何，並冇講預計幾時會調查完，又提及賭場所交嘅報告內容失實。

其他
--

响2020年11月1號大約中午12點50分，酒店職員發現有個男住客死咕咕兼光禿禿噉樣攤喺地上面，重要有傷見血，於是報警；佢之後當場被證實冇得救，係個35歲姓袁嘅大陸人；呢個人似乎死於自殺。

參考
--

1. ↑  〈澳門特別行政區政府旅遊局〉. *www.macaotourism.gov.mo* (繁體中文). 喺2022-05-06搵到.
2. ↑  〈4月26日 - 美高梅榮膺七項《福布斯旅遊指南》五星殊榮 | 澳門美高梅〉. *www.mgm.mo*. 喺2022-05-06搵到.
3. ↑  〈金獅揚威：美高梅大揭秘 |〉. *wgm8.com*. 喺2022-05-06搵到.
4. ↑  〈威尼斯人美高梅 拒賠老虎機大獎 - 東方日報〉. *orientaldaily.on.cc*. 喺2021-07-11搵到.
5. ↑  〈壞機不派彩 被指條例偏幫賭場 - 東方日報〉. *orientaldaily.on.cc*. 喺2021-07-12搵到.
6. ↑  〈有運便長追 最忌磨爛蓆 - 東方日報〉. *orientaldaily.on.cc*. 喺2021-07-12搵到.
7. ↑  〈澳門賭場「中空寶」事件 - 東方日報〉. *orientaldaily.on.cc*. 喺2021-07-12搵到.
8. ↑  〈苦主促博監局查「中獎唔賠」 - 東方日報〉. *orientaldaily.on.cc*. 喺2021-08-08搵到.
9. ↑  Newsdesk (2022-03-21). "MGM croupier mistakes HK$10,000 chip for HK$1 million chip; blunder only uncovered when gambler wins HK$8 million in baccarat". *Allin News* (美國英文). 喺2022-05-06搵到.
10. ↑  Newsdesk (2022-03-18). 〈傳美高梅荷官兌碼蝦碌1萬當百萬 賭客玩幸運六贏800萬始揭出錯〉. *Allin News* (繁體中文). 喺2022-05-06搵到.
11. ↑  Newsdesk (2020-11-01). 〈自由行甫全面重開酒店疑再現自殺案 內地漢赤祼陳屍澳門美高梅〉. *Allin News* (繁體中文). 喺2022-05-07搵到.
| How to read a taxoboxHow to read a taxobox**千層金** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 桃金娘目(Myrtales) |
|
|
|
|
|
|
|
|
| 科 | 桃金娘科(Myrtaceae) |
|
|
|
|
|
| 屬 | 白千層屬(Melaleuca) |
|
|
|
|
|
|
|
| 種 | **千層金 M. bracteata** |
|

 |
|
| 二元學名 |
| ***Melaleuca bracteata***F.Muell. |
|
|
|
|
|
|
|
|
|
|
|
|
|
|
|

**千層金**（粵拼：cin1 cang4 gam1；學名：*Melaleuca bracteata*）；第個名係**黃金香柳**（wong4 gam1 hoeng1 lau2）；臺灣嗰邊嗌**黃金串錢柳**（wong4 gam1 cyun3 cin4 lau2）；佢係桃金娘科白千層屬嘅一種常綠喬木或灌木仔，原產地喺澳洲北邊、紐西蘭同荷蘭。呢種花嘅味都幾清香吓。

樣
-

呢樖樹嘅葉係金黃色，啲嘢可以分佈嗮成個樹冠，搞出個錐形嘅樣出嚟。

習性
--

佢鍾意喺有陽光嘅地方度生，重幾禁kam1鹼性地、水浸同颱風。

用途
--

千層金可以用嚟做庭院風景樹，佢啲枝叶可以用嚟提取香精嚟整香水，甚至可以用嚟做香薰、熬水、沖涼嘅料。佢嘅藥用功效係可以舒筋活絡兼減輕精神壓力。另外，植株重可以做行道樹。

出面網頁
----

|  |  |
| --- | --- |
|  | 維基同享有多媒體嘅嘢：**千層金** |

* 千层金 華南農業大學校园植物古树名木网
* 黃金串錢柳 認識植物
* 黄金宝树（千层金） 顺企网
**時四陳公祠**（粵拼：si4 sei3 can4 gung1 ci4）
，堂號**善世**（sin6 sai3），喺中國廣東廣州，係黃埔區北邊蓮塘村陳氏家族嘅祖祠，亦係蘿崗區（而家新黃埔區北部）文物保護單位、嶺南文化教育基地、蓮塘村嘅老人活動中心。

史
-

祠堂喺清光緒二十五年（1899年）起好。當地村民一直重視祠堂保護，除咗神龕自然冧之外，祠堂一直保全完好，經歷咗1920年代初打土匪同1960年代尾嘅破四舊，祠堂都冇被破壞過。1943年搞過細規模修繕，1998年又重修過地面同新起咗間後耳房。2006年6月被列為嶺南文化教育基地。2009年8月13號俾蘿崗區人民政府（2013年撤銷咗）列為文物。2010年，由於祠堂年久失修致瓦木變形，政府知道之後出錢修繕，2012年4月13號動工，到2013年11月24號竣工。

建築
--

祠堂佔地面積961.35m²，其中面闊25.5米，縱深37.7米，座北向南，樣屬鑊耳屋。左右各有一門，耳房各一間，三進，祠堂出面嘅左手邊有青雲巷，同後院連通。青磚牆同硬山頂上高有卷耳、灰筒瓦，灰脊上有精緻嘅灰雕，大概40cm高，頭進前檐由2碌石柱撐住，蝦公樑上有石獅子托住條檐。

連出去
---

* 〈蓮塘村 蓮塘的來歷及古建築〉 (簡體中文). 廣州市地名普查網.
* 〈廣州竟然有個咁靚嘅古色古香村落〉 (簡體中文). 微衆圈.
* 〈文物之蓮塘村時四陳公祠〉 (簡體中文). 黃埔區九龍鎮人民政府.
繼承嘅圖解；子類別會自動噉得到超類別嘅特性。
**繼承**（英文：**inheritance**）係物件導向編程上嘅一個概念。喺物件導向編程當中，繼承係指物件嘅類別之間可以有嘅一種關係。抽象啲噉講，如果話物件類別 A 由類別 B 嗰度「繼承」啲嘢，意思係指類別 B（超類別；superclass / parent）有嘅特性，類別 A（子類別；subclass）冚唪唥都有，不過類別 A 可以有類別 B 冇嘅特性。噉做用意通常係因為類別 A 所表示嘅事物概念上係類別 B 所表示嘅事物嘅一種，而用繼承嘅做法可以令到寫程式嗰陣慳返好多時間精神。

舉個例說明，想像家陣有個遊戲程式，個程式要展示一個虛擬世界，個世界入面有 `Animal`（動物）呢個類別，呢個類別具有一柞特性（`data1`、`data2`），亦有柞特定嘅方法，例如係包含教個程式隻虛擬動物要點樣郁動嘅子程序（`move()`）；而又有若干件物件屬 `Dog`（狗）呢個子類別，呢個類別由 `Animal` 呢個超類別嗰度繼承咗 `move()` 呢個方法（即係話無論係虛擬狗定第啲虛擬動物，個程式都會用同一個子程序嚟計算隻動物要點樣郁動），同時 `Dog` 又有 `bark()`（吠）呢個佢獨有嘅方法，呢個方法係淨係屬 `Dog` 嘅物件先至會用到嘅。用繼承嘅做法會方便，因為個設計者唔使種種動物都同佢哋設一個類別同埋重新打過嗮啲好似 `move()` 噉種種動物都要用嘅碼。

例子碼
---

睇埋：物件導向編程
例如係好似以下呢段簡化嘅 C# 碼噉：

```
class Dog : Animal { // 創造一個 class 叫 Dog，呢個 class 嘅 superclass 係 Animal。
 // Dog 要做嘅嘢...
 public Dog()
 {
 Console.WriteLine("Dog");
 }
}

```

睇埋
--

* 遊戲程式
* 遊戲引擎

攷
-

1. 1 2  Johnson, Ralph (August 26, 1991). "Designing Reusable Classes" (PDF). *www.cse.msu.edu*.
2. ↑  Jacobsen, Ivar; Magnus Christerson; Patrik Jonsson; Gunnar Overgaard (1992). *Object Oriented Software Engineering*. Addison-Wesley ACM Press. pp. 43–69.
國際培幼會
**國際培幼會**（英文：**Plan International**），响中國大陸叫**國際計劃**，係一個跨國非政府慈善機構，主要為咗保護細路仔同改善佢哋嘅生活。國際培幼會响1937年成立，總部响英國，冇宗教、政治或政府背景，服務遍及56個發展中國家。

簡介
--

國際培幼會喺1937年成立，總部喺英國，係全球其中一個規模最大嘅國際兒童慈善機構。國際培幼會兒童發展計劃遍及非洲、亞洲、美洲、大洋洲共56個發展中國家，並喺21個國家設立捐款辦事處。計劃主要集中喺兒童健康、教育、環境、生計方面等，持久長遠地改善細路嘅生活質素。國際培幼會喺一個獨立嘅慈善機構，冇任何宗教、政治或政府背景。

目標
--

致力創造一個公平嘅世界，以促進兒童權益同畀女仔得到平等機會。

* 令兒童、青年、社區有能力從根本上改變女仔被歧視、被排斥同脆弱嘅處境，促進女仔嘅權益。
* 透過對兒童問題嘅了解、處理問題嘅經驗同知識，喺社區、國家、全球層面推動同實踐政策改革。
* 與兒童同社區合作，幫助佢哋提高防災知識同應對危機同逆境嘅能力。
* 為BB出世到成年提供安全嘅環境，畀佢哋健康成長同發展所長。

香港
--

香港辦事處喺1959年至1973年期間，以國際培幼會（Foster Parents Plan）名義，喺香港提供服務。當時，接近12,000名香港兒童同佢哋嘅屋企人度過困苦艱辛歲月。2009年6月18號，相隔50年之後，再開設香港分部籌款辦事處，延續佢哋嘅慈善事業。


本地項目

香港辦事處以「兒童保護」工作為重點，並賦權畀年青人，發揮潛能，作出改變。其中包括同香港城市大學亞洲及國際學系合辦國際培幼會青年會議，畀年青人了解同反思低收入國家女童嘅狀況。而「愛．女孩」─ Be a Change-maker就鼓勵年青人以行動去改變社區。培幼會亦會舉辦「『愛．女孩』─ 體驗之旅」，畀年青人去低收入國家探訪，了解唔同文化，擴闊世界視野。其他工作就同唔同民間組織、社區、學術界合作，透過研究、倡導工作等去達到保護兒童嘅目標。

出面網頁
----

|  |  |
| --- | --- |
|  | 維基同享有多媒體嘅嘢：**國際培幼會** |

* 國際培幼會嘅官方網站
* 國際培幼會（香港）主頁
* 國際培幼會（香港）嘅Facebook頁
* YouTube上面嘅Plan International - Yesterday Today Tomorrow（英文）
世界著名蚊型國家：西蘭公國
懿德公國國旗、銀幣香港人蚊型國家懿德公國嘅國旗、銀幣
**蚊型國家**，有時又叫**幻想國**、**示範國家**、**新國家項目**，係任何好似獨立國或者國嘅實體，不過冇乜政府正式承認佢哋。好多時蚊型國家只係紙上談兵（虛擬），存在喺創造者心目中，寫響互聯網上面。蚊型國家唔同分裂或者民族自決運動，一般人認為佢哋只係偏激、玩嘢、懶戲劇性，通常係由一個人或者家族整出嚟同維持落去嘅。

有啲蚊型國家甚至有自己嘅國旗，出自己嘅銀仔、郵票、護照、獎章等等嘅嘢，呢啲嘢用嚟「實現」國家主權，同埋增加佢自己嘅合法性。

所謂「蚊型國家」（micronation）係響1990年代整出嚟形容數以千計、超細、類似獨立國家、響嗰時出現嘅實體。之後有人用嚟形容再早啲，只不過存在過一陣，類似獨立國家嘅物體。最早講到19世紀初期出現呢啲類似國家嘅物體。

歷史上第一個由香港人成立兼且得到傳媒報導嘅蚊型國家係由**Prince LAM**建立嘅懿德公國（ISTER Princedom）。

攷
-

1. ↑  Sawe, Benjamin. "What Is a Micronation?". *World Atlas: World Facts*. World Atlas. 喺6 December 2017搵到.
2. ↑   港人歐洲「建國」開放港人入籍 唯嚴禁共產主義信仰
香港最高法院
**香港最高法院**（英文：**Supreme Court**）係香港英治時期嘅最高級法院，1844年成立。喺1997年7月1號香港主權移交嗰陣，最高法院喺香港最高級法院地位由終審法院取代，最高法院就改名香港高等法院，英文名稱改做「The High Court」。

史
-

### 前世

1833年8月英國率先喺廣州成立咗英國駐華司法院（駐華刑事和海事法院，the Criminal and Admiralty Court），喺廣州一帶嘅港口碼頭停泊嘅英國船隻都可以開庭，由英國駐華商務總監兼任法官，陪審員就委任由12位喺廣州嘅英國僑民來做，處理當地涉及英僑嘅各類糾紛。呢啲設置係遵循咗1833年8月28號英國議會通過咗嘅同大清中國同印度貿易關係嘅法案，經英皇禦准咗嘅議會任免書等就喺12月9號喺白禮頓嘅法院發布咗。

### 遷址改組

1841年英國開始管治香港後，1843年1月4號英國駐華司法院就由廣州搬咗過去，改由首任港督砵甸乍同埋副總督德忌立兼任裁判官，用返英國軍法去審案。

直至1844年，由倫敦委派咗名司法官接掌，司法官到埠後當局喺8月21號公佈咗高等法院條例，註銷咗原先嘅駐華刑事和海事法院同廢止咗軍法，改組英國駐華司法院交咗畀司法官主持，同時聲明轄區嘅華人居民刑事訴訟可依返《大清律例》來審，正式成立做香港最高法院，雖然叫最高法院，不過就冇終審權，終審要去返英國嘅樞密院司法委員會（坊間通常簡稱做「樞密院」）。

司法權力
----

英國喺廣州一帶開始自己搞嘅刑事兼海事審理，經已削弱咗大清嘅司法管轄，宣示咗大英帝國嘅司法權力。在港定點後嘅最高法院， 接掌嘅司法官係英國大律師休姆（John Hulme），擔當咗第一位首席按察司(而家嘅首席大法官)，喺1844年10月2號開庭，標誌着香港司法脫離行政機關而獨立，不過休姆按察司仲身兼咗定例局(即而家嘅立法會)議員，直至1889年港府決定按察司一職唔再搞立法，先至正式三權分立。

最高法院除咗確立咗英國在港司法權，仲延續咗英國在華嘅司法管轄權，皆因高院除咗負責審理在港嘅一切重要案件，仲兼審埋中國大陸各通商口岸涉及英僑嘅重要案件，管轄範圍畀大英當局授權覆蓋中國大陸海岸外100海哩。另外在港華人所犯嘅輕微刑事案就由裁判署審理。 喺1865年喺上海另成立咗英國在華及在日最高法院，以管理中國大陸及日本嘅司法上訴案件，最高法院權力先至收限返本地審理。

影響
--

根據 1844 年嘅《最高法院條例》，英國法（包括咗普通法、判例法、衡平法同制定法等）喺香港都適用，英國司法機構嘅設置及許可權嘅劃分、法官制度、律師制度等跟著一齊引入咗香港，對香港本地嘅華人司法習慣等就未有所排除，令香港慢慢構建成具備東方特色嘅普通法地區。直至香港主權移交前，香港直接適用嘅英國判例法，係得英國上議院同樞密院司法委員會嘅判例先具約束力，其他普通法適用地區嘅判例一般就會尊重兼採納。

在港舊址
----

香港最高法院有三代辦公地方：第一代係喺而家嘅畢打街華人行現址，第二代係1912年啟用、喺昃臣道嘅最高法院大樓（而家嘅終審法院大樓），第三代係1984年啟用、喺金鐘道嘅最高法院大樓（而家嘅高等法院大樓）。第三代最高法院大樓正門出面條馬路，就用咗「最高法院」個名命名做「法院道」（英文：Supreme Court Road）。

參考
--

1. 1 2  Arnold, Wright (1908). *Twentieth century impressions of Hongkong, Shanghai, and other treaty ports of China: their history, people, commerce, industries, and resources 第1卷*. UK: Lloyds Greater Britain publishing company. p. 101.
2. 1 2 3 4 5  區志堅; 彭淑敏; 蔡思行 (2011). 《改變香港歷史的六十篇文獻》. 中華書局(香港)出版有限公司. p. 63.
3. ↑  Great Britain. Foreign and Commonwealth Office,British and Foreign State Papers, 第 20 卷. 1836. 第 256頁. Great Britain.: H.M. Stationery Office.
4. 1 2  Great Britain. Foreign and Commonwealth Office,British and Foreign State Papers, 第 20 卷. 1836. 第 262頁. Great Britain.: H.M. Stationery Office.
5. 1 2  黃棣才 (2012). 《圖說香港歷史建築 1841-1896》. 中華書局(香港)出版有限公司. p. 90.
6. ↑  G. B. Endacott, John M. Carroll, 2005, *A Biographical Sketch-book of Early Hong Kong*, P. 66.
7. ↑  法院是由誰設立的？ 香港記憶©2014
8. ↑  顾敏康; 徐永康; 林来梵 (2001). 〈香港司法文化的过去、现在与未来———兼与内地司法文化比较〉 (PDF). 《华东政法学院学报》. 第 6 期(总第 19 期): 25. 原著 (PDF)喺2020年4月23號歸檔. 喺2020年1月22號搵到.
9. ↑  香港司法制度的形成、演变与改革 朱世海，原稿，中国宪治网 发表《国家行政学院学报》2017年第3期时有删节
**最終幻想零式**（日文：**ファイナルファンタジー零式（レイシキ）**(Fainaru Fantajī Reishiki)；英文：**Final Fantasy Type-0**；JPCSP模擬代碼：**NPJH90252**；PPSSPP模擬代碼：**NPJH50443**）係史克威爾艾尼克斯(SQUARE ENIX)最新開發嘅最终幻想系列手提電話網上遊戲，Fabula Nova Crystallis Final Fantasy XIII計劃嘅第三作。Agito 係拉丁文，意思係「採取行動」。

簡介
--

遊戲舞台喺一間叫培利希提里姆魔導院，而學生分為13個班級，一齊過住日常生活。喺插圖中可以睇到12位學生，各自有唔同嘅武器，有咭片、日本刀、鐮刀、手槍、權杖、槍、弓箭、笛子、劍、格鬥……從製作人員嘅訪問入面，知道除咗呢12位學生外，重有位神秘人物啱啱組成「13」呢個數字。而喺發表會嘅短片上面，出現「同水晶締結契約」，製作人員話有種同水晶締結嘅「血契約」。

製作人員
----

* 監督：田畑端
* 角色設計：野村哲也
* 藝術總監：直良有祐
* 作曲：石元丈晴
* 製作人：伊藤幸正

出面網頁
----

* Fabula Nova Crystallis　日文官網
* Fabula Nova Crystallis　英文官網

|  |
| --- |
| **Fabula Nova Crystallis Final Fantasy XIII 系列** |
| 太空戰士XIII - 太空戰士 Versus XIII - 太空戰士 Agito XIII |
第 *n* 個**士的數**（cabtaxi number），表示為 Cabtaxi(*n*)，定義為能夠以 n 種方法寫成兩個或正或負或零嘅立方數之和嘅正整數中最細者。佢嘅名同士的無任何關係，而係嚟自的士數（Taxicab number）嘅掉轉寫。對任何嘅 *n*，咁嘅數都存在，因為的士數對所有嘅 *n* 都存在。依家只有十個士的數係已知嘅 （OEIS數列A047696）：

{\displaystyle {\begin{matrix}\mathrm {Cabtaxi} (1)&=&1&=&1^{3}\pm 0^{3}\end{matrix}}}
{\displaystyle {\begin{matrix}\mathrm {Cabtaxi} (2)&=&91&=&3^{3}+4^{3}\\&&&=&6^{3}-5^{3}\end{matrix}}}
{\displaystyle {\begin{matrix}\mathrm {Cabtaxi} (3)&=&728&=&6^{3}+8^{3}\\&&&=&9^{3}-1^{3}\\&&&=&12^{3}-10^{3}\end{matrix}}}
{\displaystyle {\begin{matrix}\mathrm {Cabtaxi} (4)&=&2741256&=&108^{3}+114^{3}\\&&&=&140^{3}-14^{3}\\&&&=&168^{3}-126^{3}\\&&&=&207^{3}-183^{3}\end{matrix}}}
{\displaystyle {\begin{matrix}\mathrm {Cabtaxi} (5)&=&6017193&=&166^{3}+113^{3}\\&&&=&180^{3}+57^{3}\\&&&=&185^{3}-68^{3}\\&&&=&209^{3}-146^{3}\\&&&=&246^{3}-207^{3}\end{matrix}}}
{\displaystyle {\begin{matrix}\mathrm {Cabtaxi} (6)&=&1412774811&=&963^{3}+804^{3}\\&&&=&1134^{3}-357^{3}\\&&&=&1155^{3}-504^{3}\\&&&=&1246^{3}-805^{3}\\&&&=&2115^{3}-2004^{3}\\&&&=&4746^{3}-4725^{3}\end{matrix}}}
{\displaystyle {\begin{matrix}\mathrm {Cabtaxi} (7)&=&11302198488&=&1926^{3}+1608^{3}\\&&&=&1939^{3}+1589^{3}\\&&&=&2268^{3}-714^{3}\\&&&=&2310^{3}-1008^{3}\\&&&=&2492^{3}-1610^{3}\\&&&=&4230^{3}-4008^{3}\\&&&=&9492^{3}-9450^{3}\end{matrix}}}
{\displaystyle {\begin{matrix}\mathrm {Cabtaxi} (8)&=&137513849003496&=&22944^{3}+50058^{3}\\&&&=&36547^{3}+44597^{3}\\&&&=&36984^{3}+44298^{3}\\&&&=&52164^{3}-16422^{3}\\&&&=&53130^{3}-23184^{3}\\&&&=&57316^{3}-37030^{3}\\&&&=&97290^{3}-92184^{3}\\&&&=&218316^{3}-217350^{3}\end{matrix}}}
{\displaystyle {\begin{matrix}\mathrm {Cabtaxi} (9)&=&424910390480793000&=&645210^{3}+538680^{3}\\&&&=&649565^{3}+532315^{3}\\&&&=&752409^{3}-101409^{3}\\&&&=&759780^{3}-239190^{3}\\&&&=&773850^{3}-337680^{3}\\&&&=&834820^{3}-539350^{3}\\&&&=&1417050^{3}-1342680^{3}\\&&&=&3179820^{3}-3165750^{3}\\&&&=&5960010^{3}-5956020^{3}\end{matrix}}}
{\displaystyle {\begin{matrix}\mathrm {Cabtaxi} (10)&=&933528127886302221000&=&77480130^{3}-77428260^{3}\\&&&=&41337660^{3}-41154750^{3}\\&&&=&18421650^{3}-17454840^{3}\\&&&=&10852660^{3}-7011550^{3}\\&&&=&10060050^{3}-4389840^{3}\\&&&=&9877140^{3}-3109470^{3}\\&&&=&9781317^{3}-1318317^{3}\\&&&=&9773330^{3}-84560^{3}\\&&&=&8444345^{3}+6920095^{3}\\&&&=&8387730^{3}+7002840^{3}\end{matrix}}}
喺{\displaystyle \mathrm {Cabtaxi} (3)}之後，所有士的數都係用電腦搵嘅。

參考
--

1. ↑  Weisstein, Eric W. "Cabtaxi Number". *Wolfram MathWorld*. 喺11 July 2020搵到.`{{cite web}}`: CS1 maint: url-status (link)
**菓洲**（**Kwo Chau**、**Kwo Chow**、**Wochow**），又寫**果洲**同**九針**（**Ninepin**），或寫加字尾**菓洲羣島**（**Gwo Chau Islands**）、**九針羣島**（**Ninepin Islands**；**Ninepin Group**）等，係香港一羣島，零星散於香港東南海上。橫過海面，西向到佛堂洲，北行到火石洲，西北到清水灣。船由蒲台東北行過菓洲，就向入大鵬灣，或過專洲、沱濘，係香港、廣東海道。行政上，菓洲歸入西貢區。

中間嘅就係果洲群島，右邊係青洲
菓洲有分三組，東菓洲（**East Ninepin**）、南菓洲（**South Ninepin**）同北菓洲（**North Ninepin**）。東一組離南北兩組稍遠。東菓洲有三島，薯茛洲、短洲仔同龍船排。南菓洲有多啲島，主要有大洲、大洲尾、山嶺角，亦有唔少無名島。北菓洲係細洲、細洲尾、殻仔排。

菓洲嘅六角柱石。圖爲北菓洲。
菓洲曾經係糧船灣超級火山一部分，不過巨頂早已消散，蝕到海面之下。菓洲面對南海大風大浪，長年風浪侵蝕，生出奇岩異洞，因遊人所喜愛。不過若非好天浪靜，係船艇難以登岸。

文
-

唐字菓洲，來自**菓盤洲**，皆因佢遠睇似浮喺東海嘅菓盤。《粵大記》圖中亦有說爲**銀瓶菓**。早期電腦缺菓字，亦打成果洲。

九樽保齡
英文ninepin，係指洲仔布局，有如九樽保齡球。因師爺不明，就翻成九針，按理係九樽先啱。

註
-

1. ↑  衞三畏寫《Chinese Commercial Guide》，有文：「Taking a fresh departure from hence, we bend our course northward, with but a little easting, the land now trending in that direction, passing by Wochow 菓洲 and Ninepin, and enter Typo hoi (Taping hai 大鵬海) or Mir's Bay.」
2. ↑  春華 (約1970年). 《香港旅遊指南》. `{{cite book}}`: Check date values in: `|date=` (help)
喺2014年FIFA世界盃嘅瑞士同厄瓜多爾打嘅比賽入面，球證喺厄瓜多爾隊開嘅罰球嗰陣用咗人牆定位噴霧。
**人牆定位噴霧**（粵拼：jan4 coeng4 ding6 wai2 pan3 mou6）係大型足球比賽入面，球證成日用到嘅一種泡沫噴霧。噴條白界喺地下，等球證睇到個位，保證比賽公平。而一定時間之後，白界會冇咗。

史
-

其實最早同人牆定位噴霧有關嘅記載係喺20世紀80年代，由一間公司同波比查爾頓、重有英格蘭足協杯嘅球證——尼路米茱利負責搞嘅嘢。不過嗰陣英格蘭足協杯唔受呢啲嘢，即使係用喺個場邊度噴都唔畀。包括埋Adidas嘅英國分公司都話唔會出呢啲噴霧產品。

而第一次真正用人牆定位噴霧喺比賽入面嘅，就係喺2000年嘅巴西國內聯合聯賽盃（葡萄牙文：Copa João Havelange）。呢隻噴霧嘅第一隻最成功嘅版本喺2002年，由一個阿根廷嘅企業家帕羅·斯路華發明出嚟嘅，佢嗌咗呢隻噴霧係「9-15」，但係，呢隻噴霧俾巴西嘅發明家——艾利雅·列馬喺2002年10月29號攞咗專利。就係因為噉，呢隻噴霧喺好多嘅國際足球比賽入面有用到。而呢隻噴霧嘅發展頂峰係喺2014年6月嘅世界盃入面用嘅「9-15」專業版本。

作用
--

呢種噴霧成日用喺罰球入面，球證喺搞緊罰球嗰陣用呢種噴霧，喺要褪後嘅位（9.15米以外）噴條白界出嚟，唔畀啲人牆向前過界，而呢條界喺噴咗出嚟之後嘅45秒就冇咗，唔會喺球場留低任何痕跡。而且呢隻裝備細到可以掛喺球證條腰度，重唔影響判決，而且呢種泡沫係冇毒嘅。

成分
--

人牆定位噴霧入面嘅液體係由差唔多80%嘅水同20%嘅丁烷嚟整嘅，而其他嘅表面活性劑方面，凈係用咗差唔多1——2％到。而喺個掣㩒低嗰陣，由於壓力嘅膨脹關係，丁烷就變成好似啲噴霧噉嘅細珠仔滴出嚟，重喺地面度出咗啲好似撳喺水嘅一笪泡泡噉，最後丁烷因為吸收咗空氣嘅熱量先至蒸發嗮。而呢樣嘢最先係俾美國佬攞咗專利。

比賽應用
----

呢隻噴霧喺以下呢啲足球大賽入面用咗：

* 2011年嘅南美解放盃（第一個大型聯賽用咗呢隻噴霧）
* 2012年喺日本辦嘅世俱盃
* 2013年喺土耳其辦嘅世青盃
* 2013年喺摩洛哥辦嘅世俱盃
* 2014年喺馬耳他同戈佐島入面辦嘅歐洲青年足球錦標
* 2014年巴西辦嘅世界盃（第一個世界盃賽用咗呢隻噴霧）
呢個噴霧第一次出現喺世界盃嘅比賽就係2014年6月12號晚黑開幕嘅巴西同克羅地亞打嗰場，係由日本球證西村雄一用咗呢樣嘢。

睇埋
--

* 龍門線技術

註
-

1. ↑  Andre Rossi, "", A Brazilian wants to brings the spray to the world", *Terra* - Portuguese, Mat=y, 9, 2003
2. ↑  Pablo Silva, "History of the invention", *La Nueva* News - Spanish, December 3, 2013.
3. ↑  。Heine Allemagne Patent, "", *LATIPAT* - Spanish
4. ↑  "Vanishing spray makes World Cup debut". CNN. June 12, 2014. 喺June 13, 2014搵到.
5. ↑  Foaming composition for creating indications for a limited duration of time US 20120148741 A1
6. ↑  Cesar R. Torres, "Vanishing spray and the future of technology", *New York Times* soccer blog, August 7, 2011. Accessed July 28, 2012.
7. ↑  "Brazil 3 Croatia 1". *BBC Sport*. 12 June 2014. 喺13 June 2014搵到.
8. ↑  "Vanishing spray used for first time at tournament". *BBC Sport*. 12 June 2014. 喺13 June 2014搵到.
**塘西風月**，香港舊時石塘嘴一帶妓院，曾經興旺一時，有錢人都去風月，夜夜笙歌一番。戰前禁娼，塘西風月亦煙滅於世。塘西逸聞，散見於當時新聞紙。

香港開埠之後，唐人嘅煙花之地都喺水坑口，近上環一帶。一八七八年，已經成大生意，炒貴地皮。由於近鬧市，混雜民居，妓女所在，就成滋擾。一九〇三年，香港政府強制要妓院搬到石塘嘴，先至續牌。當時石塘嘴，路途遙遠，尚未大興土木，原本係採石之地，甚係荒涼。政府劃妓寨地，東限屈地街，西極卑路乍街。塘西風月亦可謂城邊開荒，化成娛樂勝地，促使交通興旺，人有人力車穿梭，後有電車往來。

中華民國，一從辛亥革命之後，省城就開始禁娼。之不過時局不穏，時而禁娼，時而開娼，亦促使靠風月生活嘅人，轉投塘西，

妓寨有分大寨小寨，是為上流下流之別。上流，官商名流所玩，名妓知書識墨，通音律，亦唔係接客，附庸風雅，上流文士交流之處。春宵一刻值千金，一擲千金亦未必可以得手。下流係平民所玩，有錢就有得下流，做嫖客也。

妓院多亦帶旺其他生意，有十幾間大酒家，重有太平戲院，專做大戲。太平戲院路遠，利希慎之母，年時已高，為便母睇戲，就喺利園山建利舞臺，風頭勁過太平戲院，此為後話。風月亦庇護藝術，如南音，就係有錢人所愛，瞽師杜喚亦喺妓寨酒家唱南音謀生。

順帶一提，㝷花問柳自多生花柳病，水坑口同石塘嘴之間，有西營盤，西營盤有性病醫院。一八七九年，醫院重建，國家醫院亦搬到此處。

一九三二年六月，政府禁娼。一九三五年六月三十日，此為終日，寛限期一過，塘西風月終落幕，成絕響。自始香港無煙花地，娼妓淪為地下業，無風月依枝歌仔唱。

戲
-

* 《胭脂扣》，講塘西風月，妓女如花只愛十二少。

|  |  |
| --- | --- |
| Stub icon | 呢篇**塘西風月**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
唔好同**東方日報 (香港)**搞亂。

《**東方日報**》，係馬來西亞一間綜合華文報紙，總社座落喺馬來西亞首都吉隆坡，喺2002年9月29號創刊，創辦人為已故出名企業家拿督斯里劉會幹，佢同時亦係啟德行集團（KTS Group）嘅前領導者。2021年4月16號，呢個報型轉為電子報，並結束佢紙版印刷。呢份報嘅格言係「《東方日報》是一份敢報導真相、獨立、中立的中文日報；讓公眾看到新聞事件真相，真正的人民喉舌」。

2020年4月，《東方日報》受到武漢肺炎所影響，佢業務呈現斷崖式下滑而宣佈轉型計劃，暫停出版周末紙版印刷，只會保留星期一至五嘅報紙出版。

喺經歷咗18年嚟嘅報導生涯同科技不斷更新沖擊下，《東方日報》最終不敵武漢肺炎疫情嘅影響，喺2021年4月16日宣佈最後一次出版後，佢哋嘅紙版印刷正式走入歷史，改為轉攻網絡新聞。

活動
--

創報無耐，《東方日報》籌劃同主辦咗一系列同文化以及教育有關活動。

為咗令華人仔女能夠以中文同母語學習新知， 延續中華文化，《東方日報》喺全馬各地發起咗「華小增報運動」、「百萬獻華小」、「獨中生看東方」運動，聯合華人社團同華人領袖，以免費、半價以及捐增方式，將報章同義款送去華文學校，令到華人仔女可以接觸到最新嘅知識同學習華文母語。

參考
--

1. 1 2  〈明日出最後一份報紙 《東方》全面轉網絡〉. 《東方網 馬來西亞東方日報》 (簡體中文). 喺2021-04-16搵到.
2. ↑  〈4月中旬停止印報紙 《東方日報》全面數碼化〉. 《光華網》 (美國英文). 喺2021-04-16搵到.

出面網頁
----

* 馬來西亞指南

* 東方日報新聞網
搵緊黑龍江屬下嘅地級市嘅話，請睇〈**大興安嶺地區**〉。

|  |  |
| --- | --- |
|  | 呢版有傳統蒙古文字母，部分作業系統、網頁瀏覽器需要特殊字母或符號嘅支援先睇到，否則可能出現未成連字嘅字母或其他符號。 |

大興安嶺景色
**大興安嶺**（粵拼：daai6 hing3 on1 ling5；傳統蒙文：**ᠢᠬ  
ᠬᠵᠠᠨᠭᠠᠨᠶ  
ᠨᠦᠷᠦᠦ**，中蒙聯合轉寫：Ih Hjangany nuruu；斯拉夫蒙文：**Их Хянганы нуруу**，拉丁化：*Ix Xjankanʊ nʉrʉʉ*），中國古代時又叫**大鮮卑山**（daai6 sin1 bei1 saan1），係中國東北嘅山脈，亦係中國大陸面積最大嘅林區兼中國最主要嘅林業基地之一，位置喺黑龍江省北邊同內蒙古東北邊。

概況
--

山脈係西北至東南走向，西北邊喺黑龍江邊，中國同俄羅斯交界開始，一直去到西林木河上游嘅谷地為止。全長大約1,200公里，闊200～300km，最闊有306km，最窄得97km；平均海拔1100～1400m，最高嘅黃崗梁有2,035米。氣候方面，雖然東南坡喺夏天時有海洋季風影響而比較多雨落，但西北坡好少雨落，成為森林同草原嘅分界線。而山坡北邊係密密麻麻嘅大樹林，有25萬km²，直呈跨7個緯度咁多。森林覆蓋率達到62%。

資源
--

大興安嶺嘅資源都好多下，自古有出產黃金而出名，而家有生產好多優質嘅木材而出名。目前有好多條鐵路入林區，將大興安嶺成為中國緊要嘅木材產地同森林工業基地。入面主要種咗紅松、水曲柳、落葉松、白樺同山楊等比較出名嘅樹種，有啲樹生到成60幾米咁高。

事件
--

### 大興安嶺火燭

內文：1987年大興安嶺山火
1987年5月6號，黑龍江省大興安嶺地區發生咗山林大火，面積足足燒咗一個蘇格蘭咁大嘅領土面積，甚至波及到蘇聯（今日嘅俄羅斯）1200萬英畝嘅樹林，佢係1949年中華人民共和國成立之後最嚴重嘅山林大火。大火喺1987年6月4號被救熄，根據調查得知，呢場山火係當地林業工人亂咁掟未熄嘅煙頭而引起。

註
-

1. ↑  大兴安岭火灾烈士名单：1987大兴安岭火灾庄学义得平反[*失咗效嘅鏈*] 红色军事 （2015-05-06）

有關嘅書
----

* 中国少年儿童百科全书 自然·环境 第245页　浙江教育出版社 ISBN 7-5338-1946-2/G·1942
* Mote, F.W. (1999), *Imperial China: 900-1800*, Harvard University Press, ISBN 0-674-01212-7

睇埋
--

* 小興安嶺
* 外興安嶺
**汽車渡輪**係載汽車過海嘅渡輪，喺未有海底隧道同大橋之前係汽車過海嘅主要途徑，呢種交通工具已經逐漸式微，而家汽車渡輪主要用途係運載易燃物品同爆炸品嘅車輛，因為呢啲車輛唔可以用隧道。

歷史
--

### 香港

香港第一條汽車渡輪航線係由油麻地小輪開設。1926年，油麻地小輪公司鑑於汽車過海嘅需求日增，於是向港府申請興建汽車渡輪碼頭，並獲得香港第一條汽車渡輪航線－佐敦道碼頭至中環統一碼頭汽車同乘客混合航線嘅經營權，並喺1933年3月投入服務。1972年，紅磡海底隧道通車，地下鐵路過海路段亦喺1980年代通車，嚴重打擊汽車渡輪嘅經營，因此開始陸續重組同停辦。1998年，最後一條擁有30多年歷史嘅北角至九龍城公共汽車渡輪服務亦停辦。

而家香港只淨低來往北角至觀塘同北角/觀塘至梅窩嘅汽車渡輪，只向運載第一、第二同第五類危險品嘅車輛提供服務，除咗司機同跟車工人之外，唔准接載乘客。

但係，香港現有嘅3條海底隧道收費不均，收費最平嘅紅隧更長時間處於擠塞，因此，社會一直被要求加快研究復辦公共汽車渡輪嘅可行性。

危險品
---

### 香港

根據香港法例第295章《危險品條例》所管制嘅危險品，運載以下類別危險品嘅車輛唔可以用隧道，一定要用汽車渡輪過海：

* 第一類：爆炸品同爆破劑
* 第二類：壓縮氣體
	+ 第一分類：永久氣體
	+ 第二分類：液化氣體
	+ 第三分類：溶解氣體
* 第五類：發出易着火蒸氣嘅物質
	+ 第一分類：引火點低過攝氏23度嘅物質
	+ 第二分類：引火點喺攝氏23度或高過攝氏23度但唔高過攝氏66度嘅物質
	+ 第三分類：引火點喺攝氏66度或高過攝氏66度嘅物質（只適用於柴油，爐油同其他引火點喺攝氏66度或高過攝氏66度嘅物質）

出面網頁
----

* 香港小輪(集團)有限公司-危險品車輛渡輪服務

註
-

1. ↑  民間倡復辦航線善用海港 邊條線最有可能？
2. ↑  危險品嘅類別劃分
座標: 23°07′19″N 113°16′21″E﻿ / ﻿23.12194°N 113.27250°E﻿ / 23.12194; 113.27250

 呢篇文講廣州市地區嘅中華全國總工會舊址。搵緊武漢市嘅中華全國總工會舊址嘅話，請睇〈**中華全國總工會舊址 (武漢)**〉。

**中華全國總工會舊址**（粵拼：zung1 waa4 cyun4 gwok3 zung2 gung1 wui2 gau6 zi2）係中國廣東省廣州市嘅一間紀念館，喺越秀區越秀南路89號。呢間嘢係廣州市嘅愛國主義嘅教育基地。

史
-

### 國共合作時期

其實呢間嘢之前係清末時期起嘅惠州會館，喺嗰時係支援福建省同廣東省嘅軍隊司令部嘅地區。喺1924年1月到1925年9月，呢度係中國國民黨嘅中央黨部。甚至喺1924年7月到1924年10月，第一、二屆嘅農民運動講習所就喺呢度開辦。其中，廖仲愷先生就喺1925年8月20號俾人喺呢度暗殺咗。而1925年10月，中華全國總工會就搬咗入嚟呢度辦公，甚至重整咗秘書處、總務處、組織部、宣傳部、宣傳教育委員會、及監察委員會等機構。而呢間總工會重搞咗省港大罷工，重幫全中國嘅工人運動嚟搞培訓幹部、發展公允詛咒、搞統一嘅工人運動、統一廣東地區嘅革命根據地同埋支援國民政府嘅北伐戰爭都搞咗好大嘅貢獻出嚟。

### 總部搬咗去武漢

睇埋：中華全國總工會舊址 (武漢)
喺1926年5月，第三次全國勞動大會同第二次廣東省農民代表大會就決定咗喺會館入面起「廖仲愷先生紀念碑」同埋「工農運動死難烈士紀念碑」。而中華全國總工會喺1927年2月搬咗去湖北省武漢市之後，呢度就變咗中華全國總工會嘅廣州辦事處。

### 中華人民共和國成立咗之後無耐

喺中華人民共和國成立咗之後，廣州市政府就將中華全國總工會嘅廣州辦事處搞咗裝修，重喺1959年搞咗間紀念館。而館名係由嗰時劉少奇負責寫嘅。

### 文革時期

喺文革嗰陣，由於受到破四舊嘅思想影響，呢間嘢就俾當局閂咗門，甚至俾人破壞都有，而屋頂之前有嘅「惠州會館」呢四個大字唔好彩，俾人剷咗，甚至連劉少奇寫嘅「中華全國總工會舊址紀念館」嚿牌都拆埋。而舊址入面上下兩層樓嘅間隔板牆同地面嘅花階磚都冚唪唥拆嗮。嗰時呢間嘢又俾人搞成廣東省民政廳嘅複退軍人接管站，甚至重變咗廣東省華僑農場管理局、廣州市醫藥工業局、廣州市中藥二廠 （而家係廣州陳李濟藥廠）等單位嘅宿舍。

### 改革開放之後

到咗1982年，廣東省革命歷史博物館先至收返中華全國總工會舊址，交咗畀廣州市文化局嚟恢復返呢度啲嘢，之後喺1984年重新裝過修，甚至喺1985年5月1號恢復返開放。到咗1988年1月，呢度俾國務院話咗係全國重點文物。

### 踏入新世紀

而呢間嘢嘅風波到咗2008年，嗰時廣州市要搞深化文化體制改革，重將成個廣州市嘅博物馆搞市同區嘅分級管理。而呢間嘢同廣東革命歷史博物館一齊都唔例外，而館入面一位退咗休嘅老坑就反對呢項計劃，就向廣州市政府話暫時咪拆住呢間嘢。

建築嘅風格
-----

呢間嘢有3層樓。其中1樓係廣州工人代表大會嘅會址，而2樓同3樓係大會嘅總禮堂同辦公室。而出面大門口入面同建築門口出面之間嘅左右兩邊，都有1926年5月嘅第三次全國勞動大會同埋第二次廣東省農民代表大會決定咗話整嘅廖仲愷先生紀念碑同埋工農死難烈士呢兩嚿紀念碑，雖然話廖仲愷先生紀念碑喺1966年俾人拆爛咗，但係喺1982年8月20號（廖仲愷先生死咗57周年嗰日），呢嚿紀念碑先至重新整返出嚟。而呢嚿紀念碑上面啲字之前係蔣介石寫嘅，不過喺重新整返出嚟嗰陣，上面啲字就變咗由葉劍英寫嘅，而啲字就變成「廖仲愷先生犧牲處紀念碑」。

圖集
--

|  |  |  |  |  |
| --- | --- | --- | --- | --- |
| 

|  |
| --- |
| 工農運動死難烈士紀念碑 |
| 工農運動死難烈士紀念碑  |

|  |
| --- |
| 廖仲愷先生犧牲處紀念碑 |
| 廖仲愷先生犧牲處紀念碑  |

 |

註
-

|  |  |
| --- | --- |
|  | 維基同享有多媒體嘅嘢：**Site of the All-China Federation of Trade Unions in Guangzhou** |

1. 1 2  中华全国总工会旧址的回收与保护 互聯網檔案館嘅歸檔，歸檔日期2019年1月20號，.，原文刊載於《廣州文史》第六十二輯
2. ↑  退休员工吁请暂缓分拆革命馆 Archive.is嘅歸檔，歸檔日期2012年7月14號，，南方都市報2009年3月23日廣州讀本
**汶萊文化**好受馬來人同伊斯蘭所影響，文化類似馬來西亞文化。另外，汶萊文化亦受到人口結構所影響，其中汶萊三分之二以上人口為馬來人，其餘人口為華人、印度人同埋原居民群體，例如Murut人、卡達山－杜順人同埋 卡達央族。標準馬來語係汶萊嘅官方語言，但係更加常用嘅語言包括汶萊馬來語同英語，國家大多數標牌上都有顯示羅馬文字。

伊斯蘭教係汶萊嘅官方宗教，由2014年以嚟，汶萊已經實施咗回教法。

汶萊嘅語言、建築、典禮儀式同日常生活習俗上同馬來西亞相似。汶萊結合咗馬來西亞文化、伊斯蘭教義，同埋君臣之間相互尊重嘅禮儀。佢嘅目的在於形成國民對國家統一同穩定嘅高度認識理念。

飲食文化
----

西米糕係汶萊嘅代表菜
汶萊飲食文化同鄰近嘅馬來西亞、新加坡、印尼相似，亦帶嚟好大影響。以及少部分嚟自印度、中國、泰國同日本所影響。汶萊好似附近地區一樣，魚同飯係主食，因為牛肉價格昂貴，所以比較少見。基於汶萊官方宗教係伊斯蘭教，同時政府亦好重視，所以食物汶萊食物以清真食品為主，避免使用豬肉同禁止飲酒。只有少部分高級酒店有酒精飲品提供。

汶萊菜餚好多都係辣，通常同飯或者麵一齊食。巴東牛肉、椰漿飯同pajeri nanas係汶萊主要食物。汶萊特有嘅少數幾道菜係西米糕，係一種無味嘅西米澱粉粘球，將佢包喺竹叉上面，並浸入酸辣嘅肉汁入面。椰漿飯，字面意思係「爆米飯」，係一道受歡迎嘅菜，包括普通飯、炸雞同sambal，由辣椒粉同多種輔助成分製成嘅辛辣味道，包括唔單只蝦醬、大蒜、姜、蔥、蔥、棕櫚糖、酸橙汁、醋同埋鳳尾魚。椰漿飯傳統上係用牛皮紙包住。

小食方面，雞囉柚喺當地街頭嘅小食檔好容易揾到。通常5至6個雞囉柚串埋一齊，再刷上濃油同一層厚蜜糖以大火烘烤。烤好嘅雞囉柚會好惹味，而重口味嘅調味料亦掩蓋咗雞囉柚原有嘅氣味，會有一陣肉香，係一道充滿特色嘅小食。另外，汶萊嘅蝦片係當地一種傳統特色小食，佢哋多數自產自銷，好少出口。

椰奶
常見嘅飲品包括椰奶、果汁、茶同埋咖啡。其中三色奶茶最大特色，底部棕黑色係椰糖或者小麥糖，中段白色係牛奶，頂部係橘色嘅茶，以一種好有創意嘅色彩製造呢杯奶茶。飲用時要先將奶茶攪勻，先體會到椰糖嘅甘甜同茶嘅芬芳。

音樂同舞蹈文化
-------

汶萊擁有各式各樣嘅民間音樂同舞蹈，亦同馬來西亞、新加坡、印尼、泰國、菲律賓等東南亞國家有一啲聯繫。強大嘅伊斯蘭影響意味住音樂同舞蹈表演某種程度上受到限制。

### 民間音樂

Adai-adai係一種漁民喺釣魚時唱嘅群體歌曲。另一種民間舞蹈係Benari，或者Joget Baju Putih，佢喺好多節日入面有演出，通常由3個男人同3個女人表演。

#### 卡達央族音樂

Aduk-Aduk係一種由卡達央族表演嘅儀式舞蹈，細路生日前，特別喺收割季節尾聲時進行。跳舞者着住傳統武士服裝tengkolok、紅色腰帶同理黑色服裝，跟住跳著silat（英文：silat武術） (一種馬來武術嘅節拍跳舞。

呢個舞蹈伴奏有敲擊樂器，包括鼓同椰子殼。

汶萊馬來人人口主要以Jipin或者Zapin舞蹈出名，由6個男人同女人表演，伴奏包括gambus dan biola、dombak同埋rebana。鑼好似Kulintangan (一套小鑼)、duck gong同其他風格會演出。馬來民間音樂由技藝高超嘅音樂家喺特別嘅慶典度演出。反應性嘅唱歌有時會喺婚禮入面表演，而來賓就參加 。歌曲「Alus Jua Dindang」亦係汶萊嘅結婚音樂重要嘅一部分。其中，新郎（喺傳統婚禮入面，唔認識新娘）奉承同稱讚佢對新婚妻子嘅虔誠 。

睇理
--

* 馬來西亞文化

參考
--

1. ↑
2. 1 2  "Cuisine of Brunei". ifood.tv. 原著喺29 8月 2012歸檔. 喺30 9月 2010搵到.
3. ↑  "Brunei - Cuisines of Brunei". 1Up Travel. 17 May 2007. 喺30 September 2010搵到.
計劃生育係指國家、政府或者組織有計劃噉對生育進行調控，通常係指控制人口嘅過快增長。

各地計劃生育
------

### 印度

印度係世界上首個正式提倡「計劃生育」政策嘅發展緊國家。

早喺1952年，印度政府就提出要節制生育。1976年，印度前總理甘地夫人採取過強硬措施推行節育，接近400萬人喺1個月內被強制節育，引起廣大民眾強烈不滿，導致佢喺之後一年嘅大選道落敗。其後上台執政嘅印度人民黨隨即拋棄甘地夫人嘅強制節育計劃，改為推行自願節育。由於個個政治家都怕犯眾憎，所以喺之後咁多次大選道，冇人夠膽再提出強制節育嘅口號。2000年2月，印度政府推出多項措施鼓勵節育，包括獨生子女在職人員家庭喺住房上有優待，做絕育多嘅村可優先獲得食水、灌溉資源同更多福利保障，獎錢畀「晚」生「稀」生嘅婦女，同埋送單車畀絕育國民同幫佢哋辦槍牌等等優惠。

但係爾啲措施效果並唔理想。一個原因係印度幾乎人人信教，而每個教派都想有多啲人來保證自己嘅地位。另外一方面，同中國嘅情況相似，印度重男輕女（中文：重男輕女）。只有男仔可以喺父母過身之後喺宗教儀式道送佢哋入天堂，另外結婚嗰時女家要畀男家一大筆彩禮。

而今，平均一個印度婦女養3.9個仔女，受教育程度高嘅家庭一般有2到3個細路，而受教育程度低嘅貧困家庭就一般有7到8個。

由於印度計劃生育好混亂，聯合國人口基金會叫佢做「缺乏人口控制嘅典型」。

### 中國（大陸）

內文：一孩政策

參考
--

1. 1 2  鳳凰網：人口將超中國 印度計劃生育為何行不通? 互聯網檔案館嘅歸檔，歸檔日期2013年7月2號，.，2009年2月18號
2. ↑  聯合早報：印度人口將超越中國帶來警醒，2010年5月7號，鳳凰網轉載
**薩基雅爾維嘅普卡**，係一首芬蘭民歌，屬於芬蘭嘅普卡舞曲之一。通常芬蘭人會用手風琴彈呢首歌，而且仲流行到有時會當做佢哋嘅國歌。內容係講雖然芬蘭係噉俾俄羅斯侵略，令到佢哋嘅薩基雅爾維市淪陷咗，但係佢哋仲可以靠彈普卡舞曲開心生活。

歌詞
--

### 芬蘭文

On kauniina muistona Karjalan maa,  

Mutta vieläkin syömmestä soinnahtaa,  

Kun soittajan sormista kuulla saa,  

Säkkijärven polkkaa!  

  

Se polkka taas menneitä mieleen tuo  

Ja se outoa kaipuuta rintaan luo.  

Hei, soittaja, haitarin soida suo  

Säkkijärven polkkaa!  

  

Nuoren ja vanhan se tanssiin vie,  

Ei sille polkalle vertaa lie!  

Sen kanssa on vaikka mierontie  

Säkkijärven polkkaa!  

  

Siinä on liplatus laineitten,  

Siinä on huojunta honkien.  

Karjala soi - kaikki tietää sen -  

Säkkijärven polkkaa!  

  

Tule, tule tyttö, nyt kanssani tanssiin,  

Kun polkka niin herkästi helkähtää.  

Hoi! Hepo surkoon ja hammasta purkoon,  

Kun sillä on ihmeesti suurempi pää!  

  

Tule, tule, tyttö, nyt kanssani tanssiin  

Kun meillä on riemu ja suvinen sää!  

Säkkijärvi se meiltä on pois,  

Mutta jäi toki sentään polkka!  

  

Kun rakkaimmat rannat on jääneet taa,  

Niin vieraissa kulkija lohdun saa, kun  

Kuuntelee soittoa kaihoisaa:  

Säkkijärven polkkaa!  

  

Se polkka on vain, mutta sellainen,  

Että tielle se johtavi muistojen.  

On sointuna Karjalan kaunoisen:  

Säkkijärven polkka!  

  

Nuoren ja vanhan se tanssiin vie,  

Ei sille polkalle vertaa lie!  

Sen kanssa on vaikka mierontie  

Säkkijärven polkkaa!  

  

Siinä on liplatus laineitten,  

Siinä on huojunta honkien.  

Karjala soi - kaikki tietää sen -  

Säkkijärven polkkaa!  

  

Tule, tule tyttö, nyt kanssani tanssiin,  

Kun polkka niin herkästi helkähtää.  

Hoi! Hepo surkoon ja hammasta purkoon,  

Kun sillä on ihmeesti suurempi pää!  

  

Tule, tule, tyttö, nyt kanssani tanssiin  

Kun meillä on riemu ja suvinen sää!  

Säkkijärvi se meiltä on pois,  

Mutta jäi toki sentään polkka!  

  

Kun rakkaimmat rannat on jääneet taa,  

Niin vieraissa kulkija lohdun saa, kun  

Kuuntelee soittoa kaihoisaa:  

Säkkijärven polkkaa!  

  

Se polkka on vain, mutta sellainen,  

Että tielle se johtavi muistojen.  

On sointuna Karjalan kaunoisen:  

Säkkijärven polkka!

### 中文語譯

趣聞
--

聽講蘇聯喺繼續戰爭俾芬蘭KO（打爆）咗之後，紅軍喺啲芬蘭城市周圍揼低咗成咋地雷。因為啲地雷係要用無線電嚟引爆，當芬蘭軍隊知道咗之後，就好爽噉喺衛普里整咗部好勁嘅流動發射器，痴咗線噉樣係噉狂播呢隻歌，干擾咗大氣中嘅電磁波，令到啲地雷全部俾佢搞到彎嗮唔識爆，玩死嗮啲蘇聯兵。
2017 年喺加拿大影到嘅一隻蚜蟲
2010 年影到嘅一幅相；隻豌豆蚜將佢好似針噉嘅口器插咗入樖植物度，吸樖植物嘅汁液，會對樖植物造成破壞。
2008 年影到嘅一幅相；相入面隻瓢蟲喺度咬住隻蚜蟲－蚜蟲破壞好多農作物，瓢蟲會消滅蚜蟲，所以畀好多農夫視為益蟲。
**蚜蟲**（粵拼：ngaa4 cung4；英文：**aphid / greenfly**；學名：*Aphidoidea*）係一個超科嘅昆蟲，包含咗超過 5,000 個物種。蚜蟲多數物種都係綠綠哋啡啡哋噉色，細隻，以吸樹汁或者食植物嘅各部位維生。

生態研究
----

### 天敵

睇埋：瓢蟲
蚜蟲喺食物鏈入面嘅位置好低，有好多天敵，當中最出名嘅要數瓢蟲（ladybird）：瓢蟲係食肉嘅，會食一啲細隻嘅食草昆蟲（例如蚜蟲），而因為蚜蟲好多都係會食同破壞農作物嘅害蟲－所以瓢蟲間接幫手保護咗好多農作物，對農夫有利。

### 數學模型

例：2004 年蚜蟲 ABM 研究
蚜蟲出嗮名係鍾意蛀食植物嘅害蟲，會對好多農作物造成破壞。因為噉，有唔少從事昆蟲同農業相關研究嘅科學家都有研究蚜蟲，想透過理解蚜蟲解答「點樣先可以有效防治蚜蟲」等嘅問題。

喺 2004 年，有一班研究地理嘅英格蘭科學家就針對稻麥蚜（學名：*Rhopalosiphum padi*；其中一種最常見嘅蚜蟲，英格蘭都唔少）做咗份研究，佢哋用物件導向程式語言 Java 寫咗個程式，啲虛擬碼大致如下：

```
 設 {\displaystyle n} 件物件，每件物件表示一隻蚜蟲，每隻蟲有以下呢啲數值（1）
   3D 嘅位置值（position）、
   年紀值（age），數值係 0.00-2.00，當中 1.00 算係成年、
   佢過往嘅行為紀錄、
   佢獨有嘅 ID 值，方便部電腦監察住邊隻蟲打邊隻
 設 {\displaystyle t}（時間）= 0；（2）
 設定風向同氣溫等嘅環境變數；
 While {\displaystyle t} 未到某個值，（3 同 4）
   將風向等嘅環境變數設做數據庫紀錄嘅數值；（班研究者事先問有關單位攞咗數據。）
   Foreach 物件
     age 數值升；
     if age >= 2.00
       隻蟲就死；
     隻蟲有若干機率會死； *# 模擬「一隻蚜蟲就算唔老死，都有可能死於畀瓢蟲等嘅獵食者捕食」呢一點，具體數值嚟自打前研究嘅估計* 
     if age >= 1.00
       隻蟲有若干機率會遷徙； *# 同一道理，具體數值嚟自打前研究嘅估計*
       隻蟲有若干機率會繁殖，繁殖會產生新嘅個體，呢啲個體 age 冚唪唥係 0.00； *# 同一道理，具體數值嚟自打前研究嘅估計*
     
       *# 已知蚜蟲嘅遷徙同繁殖會受氣溫等嘅環境因素影響，即係* **繁殖率** {\displaystyle =f(}**環境因素**{\displaystyle )}
   {\displaystyle t} 上升 1；（5）
```


然後研究者就可以教個程式計出笪地方「每日有幾多隻蚜蟲」，並且將呢啲數值以曲線噉嘅形式呈現出嚟－即係好似上圖噉 X 軸係時間 Y 軸係種生物嘅個體數量；跟住佢哋攞呢啲數值同實際數據對比（生態學家打前有實質噉攞數據，量度環境入面嘅蚜蟲數量）。佢哋發覺模擬得出嘅數值同實際數據相當吻合，提議可以攞個模型去估計蚜蟲嘅繁殖，幫手防治蚜蟲。

睇埋
--

* 瓢蟲
* 胸喙亞目

註釋
--

1. ↑  包括多個物種。

攷
-

1. ↑   Piper, Ross (2007). *Extraordinary Animals: An Encyclopedia of Curious and Unusual Animals*. Greenwood Press. pp. 6-9.
2. ↑  "Ladybugs, Ladybug Pictures, Ladybug Facts – National Geographic".
3. ↑  Piper, Ross (2007). *Extraordinary Animals: An Encyclopedia of Curious and Unusual Animals*. Greenwood Press. pp. 6-9.
4. 1 2  Parry, H. Evans, A. J. & Morgan, D. (2004). Aphid population dynamics in agricultural landscapes: an agent-based simulation model (PDF).
5. ↑  Morgan, D. (2000). Population dynamics of the bird cherry‐oat aphid, Rhopalosiphum padi (L.), during the autumn and winter: a modelling approach. *Agricultural and Forest Entomology*, 2(4), 297-304.

拎
-

|  |  |
| --- | --- |
|  | 維基同享有多媒體嘅嘢：**Aphidoidea** |

| * 睇
* 傾
* 改
昆蟲綱（學名：*Insecta*）當中重要嘅現存目、科同屬 |
| --- |
| 界：動物界；門：節肢動物；可以睇埋昆蟲學 |
| 古顎目 | 古顎目 |  |
| 雙髁類 | 

|  |  |
| --- | --- |
| 無翅亞綱 | 纓尾目 |
| 有翅亞綱 | 

|  |  |
| --- | --- |
| 古翅下綱 | 蜉蝣 · 蜻蛉（塘尾 · 蜻蜓） |
| 新翅下綱 | 

|  |  |
| --- | --- |
| 複翅亞群 | 襀翅目 · 蠼螋 · 紡足目 · 竹節蟲 · 直翅目（草蜢 · 蟋蟀 · 蝗蟲 · 灶蝦） · 缺翅目 · 蜚蠊目（曱甴 · 白蟻） · 螳螂 |
| 真變態總目 | 

|  |  |
| --- | --- |
| 準新翅類 | 囓蟲（蝨） · 薊馬 · 半翅目（蟬 · 木蝨 · 蚜蟲 · 水蠅 · 臭味蟲） |
| 內生翅類 | 

|  |
| --- |
| 捻翅目 |
| 膜翅目 | 蜜蜂 · 黃蜂 · 蟻 |
| 鞘翅目 | 瓢蟲 · 螢火蟲 · 象鼻蟲 · 金甲蟲（兜蟲 · 鍬甲蟲 · 屎甲蟲） |
| 蠍蛉總目 | 

|  |  |
| --- | --- |
| **吸吻類** | 跳蝨 · 雙翅目（蚊 · 烏蠅 · 蛾蠅 · 牛蠅） |
| 類脈類 | 石蛾 · 鱗翅目（蝴蝶 · 飛蛾） |

 |

 |

 |

 |

 |

 |
| 昆蟲類 |
「彩虹」跳轉嚟呢度。要睇第啲意思，請去【**彩虹 (搞清楚)**】。

「霓虹」跳轉嚟呢度。要睇燈，請去【**霓虹光管**】。

「天虹」跳轉嚟呢度。要睇電視劇，請去【**天虹 (電視劇)**】。

一條虹，一條霓

**虹**（粵拼：**hung4**）係光學有關嘅自然現象，太陽射光入地球大氣嘅濕氣，水滴將光折射成光譜。睇起上來就係彩色栱形，外紅內紫，所以又叫做**彩虹**（粵拼：**coi2 hung4**）。而佢掛響天，又叫做**天虹**。有時重會睇到外便有條淡啲，色譜相反，係內紅外紫。主要嗰條叫，**虹**，弱嗰條叫**霓**，或者**副虹**。

虹有古名，喺東面係**螮蝀**（讀帝東），或寫**蝃蝀**。西面見係**隮**。《詩經》《邶風》嘅《蝃蝀》有寫，「蝃蝀在東，莫之敢指。」《爾雅》《釋天》寫「螮蝀，虹也。」古時諗爲虹係天地淫氣。

色
-

虹嘅光譜係連續，不過牛頓將佢分段成七色，紅橙黃綠藍靛紫。而唐人就將佢讀成紅橙黃綠青藍紫。

虹通常雨後或者瀑布度出現，太陽光可以直透，而水點充響空氣。

古時唐人將佢睇成係蟲，所以從虫部，而英人就將佢睇成弓，所以叫Rainbow。

引伸
--

瀑布都可以造虹

|  |  |
| --- | --- |
|  | 呢度出啲對象顏色係經過處理。所以喺唔同瀏覽環境，出嘅色未必啱返演示嗰種色。 |

虹形嘅嘢都叫虹，好似虹吸管咁。另外五顏六色嘅，叫**霓虹**。

電腦入面嘅顏色代碼
---------

|  |  |  |  |  |  |  |
| --- | --- | --- | --- | --- | --- | --- |
| RGB
* 紅（255,0,0）
* 橙（255,128,0）
* 黃（255,255,0）
* 綠（0,255,0）
* 青（0,255,255）
* 藍（0,0,255）
* 靛（75,0,130）
* 紫（127,0,255）
 |  | CMYK
* 紅（ 0, 96, 95, 0）
* 橙（ 0, 46, 91, 0）
* 黃（10, 0, 83, 0）
* 綠（61, 0,100, 0）
* 青（55, 0, 18, 0）
* 藍（92, 75, 0, 0）
* 靛（90, 76, 0, 0）
* 紫（84, 78, 0, 0）
 |  | HSV
* 紅（ 0,100,100）
* 橙（39,100,100）
* 黃（60,100,100）
* 綠（120,100,50）
* 青（180,100,100）
* 藍（240,100,100）
* 靛（275,100, 51）
* 紫（270,100, 100）
 |  | 網頁色碼
* 紅（#FF0000）-red
* 橙（#FFA500）-orange
* 黃（#FFFF00）-yellow
* 綠（#008000）-green
* 青（#00FFFF）-cyan
* 藍（#0000FF）-blue
* 靛（#4B0082）-indigo
* 紫（#800880）-purple
 |

|  |  |
| --- | --- |
|  | 維基同享有多媒體嘅嘢：**Rainbows** |

|  |  |
| --- | --- |
| 權威控制 | 
* NDL: 01179104

 |
搵緊粵文維基百科嘅風格指南嘅話，請睇〈**Wikipedia:風格指南**〉。
**格式手冊**（英文：style manual 或者 style guide），又叫**風格指南**，喺編輯同學術界，係指解釋點寫文章先叫 ｢啱格式｣ 嘅一種手冊，可以係一般文章用，有啲係喺某啲領域專用，甚至係公司機構內部用。有啲格式手冊本來係某啲領域用開，後來第啲人覺得個格式好，變成第啲領域都用埋。

所謂啱格式係指令文章感覺上有一致性（consistency），亦即係點寫先叫 ｢睇落似我哋出版社（或者學校、公司等等）出嘅嘢｣，但係有啲格式手冊可以好詳盡，講埋好多同文法有關嘅嘢（例如英文嘅芝加哥格式手冊），令到有啲人會以為唔啱格式就即係唔啱文法；但係其實格式唔係文法，唔同領域用嘅格式亦都會因為有唔同嘅讀者需要而有唔同。

視乎領域，有時會幾本格式手冊一齊用先夠用。例如，如果某本雜誌揀咗用加新社格式，但係有半學術文章，就可能要用埋芝加哥格式，等引用出處可以有標準格式，又或者如果係藝術雜誌，可能仲要用埋《藝術編輯協會格式手冊》（Association of Art Editors Style Guide）。咁嘅情況，就要寫低邊本用先，或者乜嘢情況先用邊本，亦可能有其他例外要處理；內部定落點樣處理哂爾啲情況，夾埋一齊嘅總體格式叫 house style（內部格式）。

中文格式手冊
------

英文格式手冊
------

喺英文圈，其中一本最常用嘅格式手冊係芝加哥大學出版社出版嘅《芝加哥格式手冊》（Chicago Manual of Style），但係因為佢嘅基礎係美式英文，所以喺英國唔會點用，而係用牛津大學出版社嘅 《New Hart’s Rules》。澳洲亦唔點用《芝加哥格式手冊》，而係可能會用《澳洲政府格式手冊》（Australian Government Style Manual）。加拿大有幾本自己嘅格式手冊，但係亦會用《芝加哥格式手冊》。

《芝加哥格式手冊》本來其實係寫來lei4畀學術論文用，所以感覺冇咁親切，所以報章雜誌通常唔會用，而係用通訊社出嘅格式手冊，例如喺美國通常係美聯社出嗰本，喺加拿大就通常係加新社出嗰本。因為網站通常都想畀人有親切嘅感覺，官方網站上面嘅文章通常亦都係跟爾種通訊社定嘅格式。

唔同嘅學術領域可能有自己慣用嘅格式手冊，例如心理學通常係用美國心理學會出嗰本。

註
-

1. 1 2  Saller, Carol Fisher (2016). *The Subversive Copy Editor* (第2版). Chicago: University of Chicago Press. doi:10.7208/chicago/9780226240107.001.0001.


|  |  |
| --- | --- |
| Stub icon | 呢篇**格式手冊**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**陳歐珀**係台灣嘅政治人物，宜蘭縣員山鄉出身。而家佢喺民主進步黨嘅立法委員（宜蘭縣選舉區）。陳歐珀係農家出身，自己都係基層公務人員，之前做過國立宜蘭大學嘅講師同埋第10屆臺灣省議員。2018年1月30號佢代表民進黨參選宜蘭縣縣長，不過最終敗俾當時嘅羅東鎮鎮長林姿妙，兩者之間票數相差近三萬張。

爭議
--

### 接受im.B吸金案主嫌提供座車、服務處辦公空間

睇埋：Im.B詐騙案
2023年5月18號，時代力量前立委黃國昌爆料話，詐騙集團im.b嘅羅東大樓，就係陳歐珀競選後援會同埋辦公室。當日，陳歐珀回應指控，講自己唔知道im.B嘅負責人曾國緯有做詐騙嘢，同時強調自己冇從中得益。佢仲表示願意捐出所收嘅租金，作為對詐欺受害人嘅賠償，同埋對自己喺唔知情嘅情況下收嘅贊助感到愧歉。3日之後，黃國昌繼續揭發，加上宜蘭縣民進黨議會黨團嘅11名議員聯合要求中央黨部盡快調查同解釋。結果陳歐珀喺5月21號嘅晚上發聲明退出2024立委選舉。

參考
--

1. ↑  〈陳歐珀認與im.B詐騙集團一起投資房地產　黃國昌：犯罪所得快交出來-風傳媒〉. *Storm.mg* (中文). 2023-05-19. 喺2023-05-20搵到.
2. ↑  記者林泊志 (2023-05-22). 〈捲入im.B詐團風暴　民進黨立委陳歐珀深夜宣布退選捍衛清白〉. 《菱傳媒RWnews》.
一幅描繪養蜂嘅畫
**養蜂**（英文：**beekeeping**）係農業嘅一種，專門去養住啲蜜蜂，主要出產蜜糖，亦出產埋蜂蠟、蜂膠、花粉同蜂王漿。

概論
--

睇埋：蜜蜂
專業嘅養蜂人對社會有各種貢獻：佢哋對農業嚟講相當緊要，養蜂人會用特製嘅盒將佢哋養嘅蜜蜂運去唔同嘅農地嗰度，跟手放啲蜜蜂出嚟，去幫啲農作物傳花粉，等農作物繁殖得更加茂盛－對農夫嚟講，噉做幫到佢哋手增加農作物嘅產量，所以農夫會俾錢請養蜂人做呢樣工作；另一方面，養蜂人又會生產各種嘅蜜蜂產品－蜜糖、蜂蠟、花粉、同蜂王漿等等都係相當受歡迎嘅產品，好似係蜜糖就可以攞嚟整好多美食。

蜜蜂同養蜂人之間有一種互惠互利嘅關係：蜜蜂整蜜糖嘅能力好勁，整出嚟嘅蜜糖多到佢哋自己食唔嗮，所以養蜂人攞啲蜜蜂食唔嗮嘅蜜糖去賣賺錢，而養蜂人就會負責幫手保護啲蜜蜂，等啲蜜蜂唔使憂俾雀鳥或者寄生蟲侵害。

歷史
--

養蜜蜂－係一種古老嘅行業，喺古埃及時期經已有人做緊。廿一世紀養蜂人養嘅多數係東方蜜蜂或者西方蜜蜂（因為呢兩種蜜蜂比較馴），而養邊種視地區而定，例如日本嘅養蜂人就比較興養日式嘅東方蜜蜂（*Apis cerana japonica*）。

睇埋
--

* 農業
* 蜜蜂學

攷
-

1. 1 2  Crane, Eva (1999). *The world history of beekeeping and honey hunting*. London: Duckworth.
2. ↑  Bryony, Bonning (11 November 2009). "Honey Bee Disease Overview". *Journal of Invertebrate Pathology*. 103: S2–4.
**計畫單列市**，全稱**國家社會與經濟發展計畫單列市**，係中國大陸嘅省級組織對所轄大城市下放地方經濟管理許可權嘅都市。計畫單列市仍保留省轄市嘅行政地位，繼續接受省級行政機構嘅領導。

對省轄大城市嘅計畫單列，喺1950年代中、1960年代初實行過兩次，實行冇幾耐就取消咗。

1980年代，中國大陸開始第三次實行計畫單列市體制，計畫單列市嘅收支直接與中央掛鉤，由中央財政與地方財政兩分，而無須上繳省級財政。四川嘅重慶當時財政已經接近四川嘅1/3，為逃過造成省會許可權集中，而開始嘗試設立單列經濟計畫。喺重慶1983年成為計畫單列市之後，中央不斷咁給予啲經濟發展超過省會城市嘅非省會城市同啲經濟發展較快嘅省會城市單獨嘅經濟政策。

歷史
--

1997年重慶升格為直轄市後，計畫單列市為以下5個：

* 大連（1984年7月13號授權）
* 青島（1986年10月15號授權）
* 寧波（1987年2月24號授權）
* 廈門（1988年4月18號授權）
* 深圳（1988年10月3號授權）

另外，1986年8月，海南行政區畀國務院準予賦予省一級嘅經濟管理許可權，實行計畫單列，同各計畫單列市具有同等地位。直到1988年海南正式起省。呢段時間，國務院同各部委派各省嘅檔案，均附計畫單列市同海南行政區嘅名[1]。

參考
--

1. ↑
中華人民共和國政府一直對中華民國政府治下嘅臺灣地區有主權主張，但中華民國政府亦有堅持發展自己喺國際社會嘅地位。不過，建基於主權主張，中華人民共和國政府不時會要求，甚至施壓其他政府或者國際組織，唔畀中華民國政府參加，或者要用『中華台北』或者『中國台灣』嘅名義。中華人民共和國政府呢啲做法，除咗喺政治層面外，甚至出現喺人道救援等公共衛生嘅議題上。喺中華人民共和國政府以外，呢啲做法亦得到一啲中資公司或者中華人民共和國非官方機構支持同跟從。

九二一地震期間被指阻撓臺灣求援
---------------

內文：九二一地震
有部份意見認為，中華人民共和國喺九二一地震阻攔各國對臺灣嘅支援，甚至施壓各國，話任何援助大地震嘅行為（捐款、救災物資、救難援助）都要得到中華人民共和國同意，又指責中華民國政府只係地方政府，利用地震同各國作外交接觸。

武漢肺炎疫情期間被指阻撓臺灣購買疫苗
------------------

內文：武漢肺炎臺灣疫情
喺武漢肺炎疫情期間，全球搶購疫苗。不過，中華人民共和國就被指阻撓臺灣購買疫苗。喺2021年6月，美國一名高級官員就美國捐贈疫苗接受路透社訪問嘅時候就話，佢哋捐疫苗畀臺灣，係基於要拯救生命，而唔係有政治或者經濟嘅考慮，美國又批評，中華人民共和國除咗阻止臺灣攞到疫苗之外，仲好積極咁利用疫苗捐贈作為手段，誘使更多中華民國邦交國同中華民國斷交。除咗美國之外，日本亦有唔少呢啲批評。

呢個議題亦引申到國民黨同民進黨之間嘅罵戰，其中喺2021年9月，國民黨立委、主席江啟臣就曾經批評民進黨籍行政院長蘇貞昌，質疑政府無辦法保證足夠疫苗運到嚟臺灣，要求蘇貞昌落台。當時蘇貞昌就反駁，話政府一直努力爭取疫苗嚟到臺灣、控制好疫情，但江啟臣明知道中華人民共和國喺度阻撓就一句都唔敢批評中華人民共和國。

中華人民共和國政府面對呢啲批評嘅回應
------------------

中華人民共和國政府面對國際社會呢方面批評嘅時候，多數都係強調臺灣係中華人民共和國嘅一部分，國際社會唔應該干預中華人民共和國內政。

參考
--

1. ↑  麟爸. 〈那些年，阻撓台灣求援的中國〉. 《台灣基進Facebook》. 喺2021-09-22搵到.`{{cite web}}`: CS1 maint: url-status (link)
2. ↑  〈美官員：捐台疫苗無條件 中國阻撓採購應受譴責 | 政治 | 重點新聞 | 中央社 CNA〉. *www.cna.com.tw* (中文). 喺2021-10-01搵到.
3. ↑  〈堵到天涯海角要你命？中國阻撓日本贈台疫苗 日媒也看不下去〉. 《Rti 中央廣播電臺》 (中文). 喺2021-10-01搵到.
4. ↑  〈江啟臣批疫苗不來應下台 蘇貞昌嗆不敢講中國阻撓 | 政治 | 中央社 CNA〉. *www.cna.com.tw* (中文). 喺2021-10-01搵到.
**中華台北**（粵拼：zung1 waa4 toi4 bak1；英文：**Chinese Taipei**，代碼TPE）係中華奧林匹克委員會參加國際體育比賽代表團嘅稱號，亦係而家中華民國（台灣）參加國際運動比賽同國際組織所用嘅稱呼之一。

由於中華人民共和國中央人民政府主張「一個中國」嘅政策，反對有人喺國際上用「中華民國」呢個名。而且中華民國嘅聯合國地位喺1971年俾中華人民共和國取代咗，令到中華民國喺一定情況下要用其他嘅名義參與國際社會。

1979年國際奧委會喺日本名古屋開會決定，中華民國以中華台北嘅名義參加奧運會、亞運會等國際運動賽事，呢個決定稱為名古屋協定，但係違反咗當時嘅國際奧委會憲章，喺國際奧委會委員徐亨控告勝訴之後先修改憲章。1970年代後，中華民國亦都經常以「中華台北」嘅名義參加APEC、OECD等國際組織。

相關嘅代表旗
------

* 中華奧運委員會會旗（中華奧林匹克委員會）中華奧運委員會會旗（中華奧林匹克委員會）
* 中華台北殘障奧運會會旗（中華民國殘障體育運動總會）中華台北殘障奧運會會旗（中華民國殘障體育運動總會）
* 中華台北世界大學生運動會會旗中華台北世界大學生運動會會旗
* 中華民國聽障者體育運動協會會旗中華民國聽障者體育運動協會會旗

出面網頁
----

* 中華奧林匹克委員會
* 「中華台北」會籍名稱使用事略

|  |  |
| --- | --- |
| Stub icon | 呢篇**中華台北**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
《**嘉芙蓮**》（キャサリン，Catherine）係由ATLUS開發，2011年2月17號發售嘅PlayStation 3同Xbox 360嘅動作冒險遊戲。本作亦係ATLUS第一款開發嘅HD遊戲。

概要
--

本作由《Persona系列》嘅開發小組以恐怖同成人為主題嘅動作冒險遊戲。

製作人、美術指導、歌曲都係由開發《Persona3》、《Persona4》嘅橋野桂、副島成記同目黑將司負責。而遊戲嘅動畫部份由Studio 4°C負責製作。

開場動畫嘅背景音樂就選用咗L-VOCAL嘅「Yo」。

喺2010年東京遊戲展中Konami嘅攤位中展出。

遊戲系統
----

主角偉信遊走噩夢同現實之間，而遊戲分為現實世界嘅冒險部分同噩夢嘅動作部分。冒險部分中需要偉信喺酒吧與朋友或者戀人進行對話。

而噩夢嘅動作部分會出現謎一樣嘅怪物，偉信只可以向上行，因為跌落去嘅結果就只有死=GAME OVER。

登場人物
----

偉信 / ヴィンセント / Vincent
配音員 - 山寺宏一
本作嘅主角。32歳嘅系統工程師。渴望享受一個人獨自生活，但因為被戀人嘉芙蓮迫婚而情緒低落。喺另一個嘉芙蓮嘅出現後令佢沉悶嘅生活產生咗變化。
嘉芙蓮 / キャサリン / Catherine
配音員 - 澤城美雪
喺遊戲標誌同插圖中出現嘅少女。金髮兩旁有短短捲髮。年齡22歲，牙科醫生。誘惑偉信發生一夜情。
嘉芙蓮 / キャサリン / Katherine
配音員 - 三石琴乃
偉信嘅女朋友，32歲，淺棕色嘅長髮，戴眼鏡，喺製衣公司工作。同偉信係中學時代嘅同學，五年前喺校友會重遇跟住重拍埋拖，正喺到認真考慮結婚，但因為男友嘅冷淡態度而抱怨。
奧蘭 / オーランド / Orland
配音員 - 平田廣明
偉信嘅老友，32歲。離咗婚。同樣係系統工程師。
莊尼 / ジョニー / Jonathan
配音員 - 子安武人
偉信同奧蘭嘅舊相識，32歲。喺阿爸一間易手汽車經銷公司工作。相信「婚姻要係同命運中嘅夥伴」。
杜比 / トビー / Tobias
配音員 - 谷山紀章
喺莊尼嘅同事。23歲，着住件藍色工作服。對年齡比自己大嘅酒吧女侍應有興趣。

睇埋
--

* Persona 3 Portable - 因為開發時間重疊，而且又係同一班製作人員，偉信以**「獨自飲酒嘅男人」**喺遊戲中出現。

出面網頁
----

* 嘉芙蓮 - CATHERINE - 官方網頁
* 《嘉芙蓮》宣傳片
* 《嘉芙蓮》宣傳片 第2彈
**時代風尚頻道**（粵拼：si4 doi6 fung1 soeng6 pan4 dou6）
係天津電視台嘅一間已經停止廣播嘅電視頻道，2005年3月28號開播，2016年10月1號01:00停播。

佢亦係中國大陸第一間以時尚生活方式同生活潮流嘅專業頻道。從開播到停播期間，雖然全國部分地區嘅數字機頂盒都可以收到，但必須要加錢先至有得睇呢個頻道。部分中國大陸出嘅網上電視軟件冇收到呢個電視台。頻道從開播之後到停播之前，每日01:00～07:00冇節目。

史
-

2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代美食頻道、時代出行頻道同埋時代家居頻道）。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗收費電視嘅用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道未經過審批有關。

2016年10月1號01:00，時代風尚頻道播嗮當日嘅節目後，雖然網上直播信號同天津以外地區嘅數碼信號入咗測色板後一直未恢復播出，但天津有線同泰達有線播出嘅版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

註
-

1. ↑  天津电视台"衣食住行"系列数字电视付费频道全部开播 互聯網檔案館嘅歸檔，歸檔日期2012年11月17號，. Digital New-media （2005-04-13）
2. ↑  微博消息

攷
-

* 頻道介紹